
GOD. XIII. ZAGREB 1941. BROJ 5-6 


UGLA 3 


IZ UREDNIŠTVA I UPRAVE 


Zar da svaki put govorimo o potrebama naše revije? 
Trebalo bi već jedamput uvidjeti da bi prestanak izlaženja 
jednog eminentno duhovnog časopisa značio otvaranje 
osjetljive praznine u katoličkom životu hrvatskog naroda. 
I izgleda da svaka opomena, svaki pokušaj traženja pri- 
pomoći ostaje bez uspjeha. Katolici jednostavno u mnogo 
slučajeva drže, da uredništvo to čini iz pukog običaja. Me- 
djutim, jedno moramo opet naglasiti: naša revija nema ni- 
kakvu trgovačku svrhu, ona ne ide za dobitkom, nego jedino 
za raširenjem i boljim poznavanjem kraljevstva Božjeg u 
srcima. To smo uvijek naglašavali, to i danas naglašujemo. 
Možda će nam tkogod kazati da nijesmo dobri račundžije, 
kad ovakav časopis dajemo uz minimalnu cijenu (jer on je 
i danas najjeftinija revija u državi!). Ali to je naš najbolji 
cdgovor svima predplatnicima. Kad će već jednom katolici 
osjetiti potrebu svojih časopisa, kad će se već jednom 
probuditi svijest o dužnosti točne isplate? Bit ćemo iskreni, 
pak ćemo zapitati: kad će ge naći dobra ruka, koja će osim 
redovite predplate dati koju pripomoć za one, koji željno 
traže duhovne hrane, a nemaju sredstava da plate našu 
reviju? Zaboravljamo često, da je dar katoličkoj štampi 
možda veća milostinja i djelo milosrdja od dara udijeljenog 
siromahu. Jer »ne živi čovjek samo o kruhu...« 

Mislimo, da su naše riječi dosta jasne, a na našim je 
čitateljima i njihovoj katoličkoj svijesti sve ostalo. 

Upozoravamo naše čitatelje na sadržaj ovog broja naše 
revije. Kao svake godine tako i ove — donijeli smo cijeli 
broj časopisa posvećen jednom važnom pitanju. A zar je 
ikoje pitanje danas važnije od zaboravljene bratske ljubavi? 
Djelce jednog od najvećih francuskih mislilaca O. Sertil- 
lange-a treba čitati polako i sabrano. Nije to obična knji- 
žica, ni običan stil. A kad je svu sabrano pročitamo, onda 
ćemo tek uvidjeti veličinu i ljepotu najveće kršćanske kre- 
posti. 

Upozoravamo naše cij. čitatelje, da ćemo od nove go- 


dine povisiti predplatu na 50 Kn. jer inače ne bi nam bilo 


nikako moguće tiskati našu revijju. 


DUHOVNI ŽIVOT 


ASKETSKO-MISTIČKA REVIJA 


GOD. XIIIL ZAGREB 1941, BR. 5-6 


Ljudi, moja braća 


I, 
Po naravi 


Kad ne bi u nama postojao toliki nered, i kad ne 
bismo bili grijehom ranjeni, bilo bi dovoljno samo 
spomenuti kakve zapravo veze moraju nas ljude me- 
đusobno spajati. Tamo, gdje zamuknu naši sebični 
interesi, strasti i hirovi, ljubav ne isčezava potpuno. 
»Sve ljubi sebi slično«, vele stari filozofi. Naj- 
običnije stvari podsjećaju nas visokih istina, Ne svje- 


«doči li o tome naša trajna težnja za razgovorima, za- 


jedničkim gozbama, zborovima, putovanjima i među- 
sobnim suosjećanjem? Pa nije li tome svjedok i sama 
činjenica, što nikad nijesmo sebi potpuno dovoljni, i 
što ni za koju stvar čovjek ne može osjećati bez 
topline prijateljstva? 

Kad se zemljaci sretnu u tuđini, gdje trpe zbog 
osamljenosti, probudi se u njima naravna privrženost. 
Tad dobro osjete, što znači biti blizu nekome, pa i 
za sami jedan čas! Tada progovara »narodna duša«, 
koja najvjernije predstavlja »glas krvi«, 

Imade, vele neki, samotnih duhova, koji se nerado 
druže s ljudima, Ali su ovi rijetki, i njihovo je čudno 
samotovanje djelomično. Ono je plod egoizma, koji 
iza sebe krije mnoge druge nedostatke, 

Sv, Augustin je govorio: »Ljude međusobno ne 
vezuje ništa jače od naravi, a ništa ih opet jače ne 
razdvaja nego grijeh«. Kako je pak grijeh sveopća 
zaraza, zbog toga strada manje ili više ljubav među 
ljudima. Ali ipak narod vapije i buni se protiv onih 
koji danas na mjesto stare poslovice: čovjek je čo- 
vjeku prijatelj, nažalost jednako .snažno u djelu ističu: 
čovjek je čovjeku vuk. 


Treba naći ravnotežu između društvenog instinkta 
i bezobzirne privrženosti nama samima, Ravnotežu 
trajno narušavaju upravo oni, koji plaču što je nema. 
Ako svijet s prezirom gleda na egoiste, to je zato što 
ih imade posvuda, Svako egoističko postupanje na- 
nosi štetu drugome. Kad razum očituje instinkt na- 
tavi, imade razloga da ga ističe, jer time poziva svih 
na solidarnost. On kaže, da je svaki život, što više na- 
preduje, to jači odsjev šireg i univerzalnijeg života. 
Živjeti znači primati, ali i davati. Sam Bog daje, a 
ne prima nego samo za to da još više dade. 


Kad bi se na ovo često mislilo, hoću da kažem, 
kad bi naša tvrdoglava zasljepljenost znala razmiš- 
ljati, bilo bi svakome jasno da je međusobna ljubav 
najpraktičnija i najuspješnija primjena zakona. To su 
pravi uslovi izmjenične suradnje; to je, ako ćemo 
pravo govoriti, društvenost, susretljivost i pravi život, 
Posao hromlje, ako ga ne prati ljubav, a kome nije 
jasno, da mi ovisimo o radu svojih bližnjih? 


Sveta je Katarina govorila, da nas Bog nuka na 
ljubav našim vlastitim potrebama, On nas na to po- 
zivlje, ali se neka sotonska sila opire njegovu utje- 
caju. Ljudi se rješavaju dužnih obveza prema bliž- 
njemu i dakako radi toga stradaju. Osnovni se zakoni 
ne krše bez štetnih posljedica, 

Ako se popnemo od susretljivosti i naravnog pri- 
jateljstva do njihova prvog izvora, susrest ćemo stva« 
ralačku misao Božju, iz koje sve izvire. Zamisao ćo- 
vjeka, kojoj je Biblija prije Platona dodijelila primat, 
uključuje naše jedinstvo isto kao što i predviđa našu 
podijeljenost i rascijepkanost. Sunce nas osvjetljuje, 
a ipak nas ne sjedinjuje. Ali Božje svjetlo nas najprije 
ujedinjuje, a tek kasnije otkriva naše kontraste. 

Bog nas je zamislio kao zajednicu, a tek onda kao 
pojedince. Kazao je: »Napravimo čovjeka«, i zatim 
odmah misli na ljude, Njegova zamisao čovječanstva 
sliči zamisli iz koje je odjednom planulo zvjezdano 
nebo. U ovom rasijanom nebu planeti teže prema 
svojem suncu, a sunca se svrstavaju u zviježđa. Tako 
i zamisao ljudskog roda, jedinstvenog u sebi, ali ras- 
komadana u materiji, teži vazda više ili manje, da se 
postepeno usavrši, Odatle se mogu povući toliki mo- 
ralni zaključci, koje čista savjest neodgovorno ne 
može mimoići, 

Razlike su među ljudima najbolja značajka njihove 
naravi. Ali, ako se u njih dublje zamislimo, opazit 
ćemo da vode k jedinstvu, Često je puta iluzija, kad 
kažemo, da smo mi jedno, a naš bližnji »drugo«, ili 
čak, da nam je on neprijatelj. Mislimo li na to, 
da su nam ne samo pojedine drage osobe, nego i svaki 
čovjek golemo blago na raspolaganju? Kad bismo 
samo znali iskoristiti ono, što svaka osoba u sebi nosi, 
čime bi nas mogla obogatiti, pridizati, ispravljati, nad- 
zirati i prokušati, srdačno bismo zahvalili svim 
dušama. ' 

Što više sebe posjedujemo, to smo sposobniji da 
shvatimo brata bližnjega, Svako čovječje postupanje 
s bližnjim, ako je u granicama, vodi do bratske lju- 
bavi. Svi predstavljaju providencijalnu misao i po- 

sebni odraz Božjeg stvaranja, Kad se iskoriste iz- 
mirene oprečnosti, onda one još više ljudima ulijevaju 
snage, i što je oprečnost veća, to je i snaga jača, 

Ljudi se toliko jedan drugome protive, jer pretje- 
rano njeguju svoje lažno »ja«, Pravo »ja« sačinjava 
sklad, odrazuje čisto lice čovječanstva, koje ne trpi 
nesklada, Naprotiv, strasti su svadljive, pohlepne i 
nesnosne, One traže mir, da još silnijom navalom 
udare, i kad se osnaže, zametnu konačno ljuti boj. Na 
taj se način proleterska solidarnost pretvara u klas- 
nu borbu, Vješto su stoga psiholozi opazili, da ljubav 
u strasti pritajeno krije sjeme mržnje, pa da se ova 
neukroćena osjećajnost vrlo lako odjednom izrodi u 
mržnju, iz koje se je neopazice i rodila, 


Po milosti. 


Uz instinkt i razum, mora se također spomenuti 
kao pobudna snaga u prilog naših međusobnih odnosa 
i bodrenje milosti. Još ne govorim o nadnaravnom 


elementu u nama, o onom, glasu što neprestano viče:. 


»Oče, očel« (Galač. IV, 6). On je među preporođenim 
ljudstvom temelj bratstva. Ali, ako je Bog stvaralac 
u svim bićima, i ako stanuje naročito u svojim ra- 
zumnim stvorovima, da li je moguće vjerovati, da on 
u njima ne djeluje u smislu svojih nakana? 

Doista, svatko slijedi svoje lične sklonosti, ali po- 
stojana ljubav Božja mora da se očituje u srcima 
svojim vlastitim namjerama, i da upliva na naše. Zar 
ne će začetnik naravi slabe bodriti, a oprijeti se snaž- 
no tvrdokornima? Mi to vjerujemo, jednostavno za 
to, jer nas tako nadahnjuje vjera. To vjerujemo na- 
dasve za to, jer nas tako izričito uči sama vjera i za 
to, jer osjećamo da nas nuka da se sada i uvijek na- 
damo stvarnoj milosti, 

Po Božanskom posinovljenju 


Kažimo ipak, gdje se prvotno, stalno i sigurno na- 
lazi izvor međusobne ljubavi, i naglasimo odmah da, 
bila to narav, bio razum, bila časovita poticanja mi- 
losti, sve to niče iz korjena, koji se zove »cha- 
ritas«. 

Podertavam ovu riječ, jer ju je otrcanost govora 
lišila njezina dubokog smisla. Nije ova riječ obični 
sinonim vanjske dobrohotnosti, ona u kršćanskom 
smislu naznačuje najprije naš uski vez s Bogom, a 
odatle kao iz prvog principa naše usklađene odnose 
sa stvorenjima, »Tko ljubi svog brata, veli sv, Ivan, 
taj je rođen od Boga« (I. Iv., IV, 7.), To je očinstvo 
Božje, koje je temelj naših bratskih odnosa, Ali to. 
treba shvatiti nadnaravno, t. j. ne kao metafizičko 
očinstvo, nego uistinu stvarno i obiteljsko; ono do- 
lazi odvjeka iz krila Presvetog Trojstva proizlazeći 
iz utjelovljene Riječi, i Duha, koji nam se daje, 

»Neka vaša zajednica, kaže također sv. Ivan, bude 
s Ocem i Sinom« (I. Iv. 1, 3), U ovu božansku zajed- 
nicu uvodi nas sam Duh Sveti; i kad smo tako ušli 
u intimnost Božju, pripojeni njegovu živom jedinstvu, 
sačinjavajući s njim samo jedan duh, onda ćemo i 
s našom braćom sačinjavati samo jedno tijelo. Slika 
smo Božja po naravi, a sad ćemo još biti slika Božja 
po jedinstvu, koje na njegovo naliči, Tako ćemo za- 
dovoljiti Spasiteljevu želju, koju je sama dobrota 
Božja mogla izreći: »Oče, neka budu jedno kao što 
smo ja i ti jedno« (Iv. XVII, 21). 


Jedno »Božje Tijelo« : 

Dok nam Bog Otac daje svog Sina, želi time da ga 
svima dade; i taj dragocjeni dar nas ujedinjuje. Za- 
jednički Duh Oca i Sina jednako u nama stvaraju 

veze, U dvorani Zadnje Večere se ovaj duh ukazao 
u izrazitom simbolu jezika, kao veza među ljudima. 
A u Isusu Kristu, universalnom čovjeku, koji je uzeo 
našu narav, u njegovoj je osobi ovaj duh ujedinio sve 
njegove »članove«. Mi smo jedno Kristovo tijelo, nje- 
gova put i njegove kosti, naglasuje Apostol (Efež., 
V, 30). Smijemo li mi razdvojiti ovo mistično tijelo, 
koje isus Krist cijeni mnogo više nego vlastito tijelo 
uzeto od Marije? 


Glavna briga Isusova je bila, dakako, da nam po- 
vrati Boga za Oca. Ali, čini se, da u nekim časovima 
ova njegova želja dobija sporedno značenje; on radije 
naglasuje međusobnu ljubav, kao da bi međusobna 
ljubav bila iznad svega. On se jedino tim zadovoljava, 
jer se zaista u međusobnoj ljubavi nalazi prva ljubav 
i cjelovita krepost; u njoj je sve opravdano i po njoj 
djeluje punom snagom. Naprotiv, bez međusobne je 


ljubavi ljubav prema Bogu mrtva i bez učinaka. Ako ' 


ćemo istinito govoriti, u tom slučaju ona i ne postoji, 
jer piše sv, Ivan s nekom strogošću, koja je malo ne- 
obična za njegov značaj, ali kojom još jače ističe svoje 
uvjerenje: »Ako tko reče: ljubim Boga, a mrzi na 
brata svojega, lažac je«. (IL Iv., 4, 20). 


Naš iskrnji nije sam, Uz njega je još netko, njemu 
potpuno sličan, kojega mi prezirno omalovažujemo. 
Ni isti Bog nije sam. On imade svoju zajednicu bića, 
i tamo ga moramo potražiti, Isus Krist također nije 
sam, Ne možemo do njega doći, a da se prije ne su- 
sretnemo s onima, kojih je on prvoređenac, s onima, 
koje je on nazvao svojom braćom, prijateljima, sino- 
vima i djecom. Između ove uzvišene zajednice i sva- 
kog našeg druga u životu postoji samo magla vidljivih 
oblika, S duhovnog smo gledišta samo jedan Krist i 
jedno Božje tijelo. 

Jedna zapovjed 


Radi toga Isus tumačeći zakon daje nam i zapovijed 
o ljubavi Boga i bližnjega kao jedan isti zakon. Drugi 
je, kaže on, sličan prvome, kao da je htio reći: on 
je jedan te isti. To je isti zakon promatran s mnogo 
stajališta. Kad ljubimo Boga ili bližnjega, ljubimo 
članove iste obitelji, jer Božja se ljubav proteže i na 
njegovu djecu, Po nauci sv, Tome Akvinskog svi obi- 
teljski osjećaji moraju težiti za zajedničkim dobrom 
porodice, jer svi štuju i visoko cijene svoje koljeno. 
Sinovi iste krvi, članovi iste obitelji imaju istu duž- 
nost, i ne krše je ni u kojem međusobnom odnosu. 
Tako moraju raditi i članovi neumrle obitelji Božje. 

Čovjek je rod Božji (Ipsius et genus sumus): on ga 
predočuje onome, koji ga nikako ne znade vidjeti, 
govori o njemu onome, koji ne bi imao o Bogu nika- 
kav pojam bez ovog odraza Božjeg u vremenu, za- 
mjenjuje ga u slici onome, koji ga ne može postići, 
nadoknađuje manjkavost onih, što jedva znadu dati 
Bogu ono, što su od njega primili, i koji ne znaju Isusu 
Kristu biti zahvalni u njegovoj veličanstvenoj osobi. 
Ako je naš bližnji u duhovnom smislu Kristovo tijelo, 
onda će on preko tijela dobiti i dušu. 

Evanđelje očito pokazuje, da Bog više cijeni brat- 
sku ljubav nego li svoj vlastiti kult. Dana nam je za- 
povijed da, prije nego donesemo dar na žrtvenik, 
pođemo prije pomiriti se sa svojim bratom, jer veli 
sv, Ivan Zlatousti: »Bogu je više stalo do bratske 
ljubavi nego do vlastite slave. Uskratite mi dužno 
štovanje, čini se da on govori, i uspostavite najprije 
red ljubavi, Izmirenje braće za mene je prava žrtva«. 

Dvostruko posredovanje 


Ista je ljubav, što vezuje bića međusobno i s Bogom, 
Jedno te isto je bratstvo u Isusu, koje nas spaja s njim 
i s njegovom »braćom«; ako naslonimo svoju glavu 
na njegovo srce poput ljubljenog učenika Ivana, čut 
ćemo, da u tom srcu kuca cijelo čovječanstvo. 

Ljubav prema Kristu nas pobožanstvenjuje, Kad se 
pak međusobno ljubimo u njegovu imenu i duhu, jedni 
druge pobožanstvenjujemo, i tako sudjelujemo u sa- 
mom Božjem planu. Bog postaje čovjekom, i to sa- 
vršenim; ali nek se on tako nastani i u dušama onih, 
koji su sudionici njegova božanstva! Takav je njegov 
cilj, a to je pravi smisao naše međusobne ljubavi na 
zemlji. 

Bratska je ljubav učinak, dosljedno i znak posla- 
nja Božjeg Sina i uspjeha njegova djela, jer se djelo 
njegovo sastoji jedino u tome, da svijet sjedini s Ocem 
preko Duha Svetoga u nutarnjem jedinstvu posinov- 
ljenja ili srodstva. Zato Isus moleći Oca u svojoj sve- 
ćeničkoj molitvi za jedinstvo sve svoje djece ovio je 
svoju molbu tim svetim motivom, koji u času njegove 
muke tako veličanstveno zvuči: »Nek budu jedno..., 
da svijet uzvjeruje, da si me ti poslao«, (Iv., XVII, 
23). 


Ljubav ne trpi razmirica 


Ako zaista u takvim okolnostima namjerava narav, 
razum, časovita poticanja milosti i sama milost, da 
nas ujedini, lako će razborit kršćanin shvatiti i osuditi 
razmirice među ljudima, »Zašto nas, kaže Bossuet, 
razdire tako silovita mržnja, sukobi ćudi i ćudi, osobe 
s osobom, neprijateljstva, zavist, ogorčenje i prikri- 
vena odvratnost prema ljudima?« Zaista je to čudno 

u jedinstvu jednog tijela i u sklopu jednog djela, gdje 
se sastaje nebo i zemlja, Zar ne bi bilo bolje, da pri- 
stupamo bližnjemu misleći na visokog gosta, koji sta- 
nuje u njegovu srcu, mjesto da prepuštamo prevlast 
razdraženoj i prevrtljivoj Svojoj ćudi? 

Čudno je doista, kako sinovi Božiji mogu postupati 
jedan s drugim zaboravljajući na Boga i na svoje bo- 
žanske vrednote, zanemarujući jednako visoki cilj 
svih svojih životnih napora, a i moći, kojima se služe, 
jedino da podžižu strasti i stvaraju razdor, ako imade 
ipak besmrtnosti u našem porijeklu, zakonima, cilju 
i odnosima, zar da je ne bude i u našem međusobnom 
općenju? 

Sukobljujemo se s ljudima i teško nam se složiti u 
onome, što nas razdvaja, Ali zar raditi na jedinstvu 
nije pravo dostojanstvo čovjekovo? Nije li plemenito 
$ledati najprije bratstvo u svemu onome, .što dolazi 
od naše braće? Svatko u dubini svoje duše krije tajne, 
koje naše svakidašnje promatranje ne smije otkriti, 
Kad nam čovjek postane neprijatan, neprijatelj, anti- 
patičan, sitan, zadubimo se časkom u ovu riječ »du- 
hovno«, i čovjek će nam odjednom pred očima iskr- 
snuti neizmjeran, prijatelj i drug, 

Koliko mi vrijedimo kao ljudi toliko vrijedimo, za 
svakoga tko pravo vjeruje, i kao sudionici nadnarav- 
nog života, 


Škola ljubavi 


Prijatelji nam se gotovo vazda iznevjere. — U prvi 
čas smo oduševljeni, Nešto nepoznato nas zanosi, 
ideal nam se predočio i povjeravamo svojem prija- 
telju svoje težnje, A onda se događa, da se odjednom 
Povučemo, jer osjetimo da smo prevareni. Ali u sva- 
kom slučaju donekle uzmičemo, jer stvarnost nije 

nikad isto što i san, Ono što nas je zanosilo u mnogo 
slučajeva, ne odgovara onome, što smo očekivali. Ako 
ipak prijateljstvo zaslužuje to ime, onda se zbilja u 
njemu krije blago, u koje naši površni sni nijesu mogli 
sumnjati; prijateljstvo otkriva tajne srdaca. 

To isto vrijedi i za prijateljstvo u širem smislu, za 
kršćansku ljubav. Dok sudimo ljubimo, Možemo, do- 
duše, naići i prije ljubavi na neku privlačivost, ali 
veoma često nalazimo samo zapreke i poteškoće iz- 
nad kojih se ljubav mora izdignuti. 

»Nemojte suditi, rečeno je, da biste mogli ljubiti«. 
Kažimo bolje: sudite, ali ne prestanite ljubiti, Ovako 
ćemo u višem svjetlu spoznati naše prave međusob“ 
ne odnose. 


Tko je naš bližnji? 

Pravi naš bližnji nije onaj, što ga svagdano očima 
gledamo; nijesu to ni naši slabi i nestašni drugovi iz 
* života, koji robuju sebi i svemu, koji trpe i drugome 
prouzrokuju patnje, koji lako varaju sebe i drugoga, 
te koji se isto tako iznevjere i grozno razočaraju u 
vlastitom životu, 

Ovakav bližnji je tek prolazna sjena, Tko dublje 
promišlja, naći će pravog bližnjega, koji nije nikako 
inferioran, pa s kojegod ga strane mi promatrali, 
Na površini je sama slabost, ali u dubini je neka vrst 
bezkrajnosti. Trebalo bi je samo vidjeti, ako*hoćemo 
podržavati prave odnose, i shvatiti život, kako ga 
Evanđelje na svim svojim stranicama shvaća i tu- 
mači, 

U Evanđelju bližnji izgleda vazda velik, lijep, brat; 
on nam je uvijek blizu. To je onaj vječni bližnji kojega 
Isus ima neprestano pred očima, kojemu i za kojega 
govori, kojega je konačno izveo na slobodu. Kad 

ovako shvatimo bližnjega, život dobija nov oblik, i 
blista u nekom novom svjetlu; tamnici, u kojoj živimo, 
otvaraju se vrata, a njezini zidovi kao bez buke pa- 
daju. Živimo i udišemo proljetni zrak, koji nas odsada 
ovija, ovaj zrak iz Galileje, koji donosi veselu vijest, i 
ublažuje krutu stvarnost. 

Sveci žive u ovoj viziji, koja drugoga ne ruši, već 
ga naprotiv podiže, Stoga su oni odjednom i vidoviti 
i široki optimisti, praktični i izvan života. Oni znadu 
da pravi život nije isto što i svagdašnji opstanak, 
Čovjek je više nego čovjek. U. časovima kršćanskog 
nadahnuća probudi se u nama neki sveti duh i pro- 
govori: Gledaj! 

Ali ovi svijetli nebeski časovi u pogledu bližnjega 
udahnjuju nam također snagu da spoznamo sami sebe 
i da se branimo protiv egoizma, U taj čas pravo dijete 
Božje u drugome, opet djetetu Božjem, nalazi svog 
pravog brata; spoznaje njegovu tajnu, Pametan i kre- 
postan čovjek cijeni vrednote svog bližnjega, protiv 
kojih ustaje oholost i sebične težnje. On cijeni ove 
vrednote, ne ukoliko ih promatra u sebi, iako ih po- 
sjeđuje, nego penjući se do nama zajedničkog Gos- 
podara i silazeći s Njime prema stvarima, koje su 
predmet snažne Božje ljubavi. 


Beskrajni putovi 

ića možemo stignuti jedino neizmjerno velikom 
stramputicom, koja nas dovodi u vezu s božanstvom. 
I samo ovim putem stvorit ćemo prave odnose s lju- 
dima i stvarima, Izvan Boga, izvan njegova vida i na- 
dahnuća, pred nama sve izgleda samo prividnost. 
Što više, sami sebi izgledamo puka spoljašnjost, ne 
shvaćamo pravo ni sebe ni bližnjega. Na taj način 
gubimo osjećaj ličnog dostojanstva i dobra, a i res- 

pekt prema drugima, Raznosi nas sebičnost, prezir i 
neki tajni očaj. Jedino čestit čovjek, nikako tjelesni, 
može biti pravi optimist i okusiti veličinu svog do- 
stojanstva. 


Neizmjernost obvezuje 


Međusobnoj ljubavi je izvor u Bogu, Njezinih se 
obaveza ne možemo riješiti. Pa iako naš bližnji ne bi 
mario za to ili čak ovo i prezirao, mi opet nijesmo 
rješeni svoje dužnosti da ga ljubimo, jer je on dijete 
Božje. U obavezi ljubavi ne može nas nitko zamjeniti, 
Ako nam netko oprosti novčani dug, nijesmo više 
dužnici. Ali nas nitko ne može valjano riješiti i opros- 
titi obaveze ljubavi, Ona je zakon zajednice, kojoj pri- 
padamo, zakon svega i njezinog vrhovnog zakonodav- 
ca, Kad neko dijete mrzi svog brata, vrijeđa svog 
brata i oca i čitavu porodicu. Kad građanin napada 
svog sugrađanina, ili kad zemljak ranjava svog zem- 
ljaka, navaljuje sramotu na domovinu i na Srad, te 
je pravo da ga ovi kazne, Tako i kršćanin, dok us- 
kraćuje svom bratu kršćaninu ljubav, koja je obi- 
teljska i društvena veza jedinstva duša, nanosi uvri- 
jedu duhovnoj zajednici. Takav je tvrdoglavac i 
besvijestan sebičnjak. 


Ljubav uvijek zove 

Što traži od nas ljubav prema bližnjemu? Jedno 
te isto u teoriji i praksi. I to još mnogo više, Ono što 
ona traži, nije ništa drugo nego uvjet onoga što daje. 

Njezini su zahtjevi dobro poznati, te je suvišno 
da ih redom navodim. Radije ću istaknuti duh, koji 
nas mora provejavati, ako hoćemo odgovoriti mo- 
tivima, što nam ljubav tumače, 


236 


Evanđelje jasno govori i pozivlje nas da postu- 
pamo s drugima kao sa samim sobom, da mu želimo 
dobro kao samima sebi, jer uistinu zajedničko su- 
djelovanje u ovim dobrima podržava naše dobre 
odnose. Evo lijepog programa i načina kako imamo 
s drugima postupati: nastojimo da svojim radom 
bližnjemu pribavimo bolji život, da popravimo nje- 
govo stanje; unosimo svukud radost, nutkajući na 
krepost, budimo spremni da pružimo duhovnu i 
tjelesnu pomoć u svim mogućim prigodama, 

Ima li božanskijeg posla, negoli ovog, kad usre- 
ćujemo i moralno odgajamo svoju braću! Koja li je 
to sveta odmazda protiv ništavosti ovog svijeta i 
protiv beskrajnosti smrti! Ne umire onaj, koji iza 
sebe ostavlja velika djela, Ali još je besmrtniji onaj 
koji liza sebe ostavlja bolje i sretnije ljude, On živi 
u njihovu životu, sreći i blaženstvu, i jednom će 
biti vječan kao i oni, 


Nesebičnost 


Sv. Pavao hoće da se ponizno smatramo ma- 
njima i manje važnima od drugih, i da, dosljedno, 
svalko ne pazi suviše na ono što njega pripada nego 
na ono što ide drugome (Filip. IL, 4), Da li je to ne- 
moguće? Tko pomno promatra prave odnose među 
ljudima, taj će naprotiv u tome vidjeti životnu istinu. 


Svatko je uistinu velik, ako ga promatramo Božjim 


okom, ali je isto tako zaista sitan, kad $a proma- 
tramo u njegovu ništavilu, koje mu je veoma vlastito, 
A velikodušan čovjek vidi u drugome samo veličinu, 
dok u sebi osjeća same nedostatke, Ljubav sve pro- 
matra s Božjeg gledišta, Ljubav poređuje svoje po- 
imanje čovjeka s onim što u drugome nalazi kao 
klicu Božanstva; i Zato ona »ne traži svoje.« 

Ovako važno pravilo moramo uvijek imati na 
pameti. Ne zaboravljamo ono što nam pogoduje kao 
ljudima; za ovo je naš duh vazda spreman. Po svojoj 
smo prirodi nakloni da radimo samo za se, ali je po- 
irebno da po milosti dajemo sebe i za druge. Uosta- 
lom, tko je odveć zabrinut za sama sebe, vrlo malo 
u društvu vrijedi, I Evanđelje Prezire ovakav egoi- 
znal zato nas savjetuje, da se iskopamo iz ništetnih 
briga. A to znači: ako smo zaposleni, ne budimo 
prezaposleni, t, j. dopustiti da nam posao naruši 
duboki mir. Ništa nas dakle ne smije odijeliti od 
bližnjega, Naprotiv , tko imade smisla i tko radi za 
drugoga, pa bilo to vrlo neznatnom uslugom, taj 
radi istodobno za vječnost, To je jedna kaplja s ne- 
beskog života, jedan život s nebom, Kad bi takvim 


, duhom disali ljudi, Zemlja bi sličila taju, jer nitko 


ne bi bio zapušten, osim sebičnjaka, I već bi na 
ovoj zemlji naše društvo bilo zajednica besmrtnika. 


Tko se podade bližnjemu kao bratu, taj se pre- 
dao samom Bogu. Više cijeniti bližnjega nego li 
sama sebe znači predpostaviti Boga i njegova vječna 
dobra zemaljskoj propadljivosti. U sukobima i u vri- 
jeđanju opraštati velikodušno bližnjemu znači slije- 
diti glas Božji, znači, i neosvrćući se na protivnikov 
prijezir, ostati u uskoj vezi s Bogom. — Njegova je 
definicija prije svega ljubav, 


Lažne zapreke 


Istaknuo sam već prije da se ljudi međusobno 
vrlo razlikuju; ali ta raznolikost je radije po Bogu 
princip jedinstva nego li međusobnog razdora. To 
isto vrijedi i za naše lične interese, Oni su nam 
radije prigoda ljubavi, a osobito pravednog postu- 
panja. Ta to je minimum bratske ljubavi, Oni nas 

dakle međusobno povezuju, Ako u životu i izgledaju 
oprečni, oni ipak osnažuju naše duhovne veze, Lju- 
bimo ljude, ljubimo i stvari, Ali je čovjek svrha 
stvari, I zato ne smijemo podcijenjivati čovjeka ili ga 


mrziti radi zemaljskih probitaka. Njih se treba 


riješiti radi dobra našeg brata bližnjega. 


Sv. Ivan traži da budemo do potrebe spremni i 
život dati za bližnjega: »I mi (kao i Krist) moramo 
dati svoj život za našu braću«. (I, Iv., IIL, 16). Bez 
ovakvog raspoloženja, koje zaista rijetki stvarno 
imaju, ne će naša međusobna ljubav nositi na sebi 
znak križa, ni Isusa Krista. Ovako ne ćemo ispuniti 
zakon, koji traži, da se ljubimo međusobno kao što je 
i on nas ljubio, 


Doista, uzvišen ideal! Ali ga ne napustimo. Život 
je ionako suviše krut, Ponekad to već nije ideal na 
koji nas stroga dužnost navodi, Ljubav nije »ad bibi- 
tum«, Njezini se zahtijevi mjenjaju prema potrebama 
i odnosima; u ovome leži odgovornost. Ovaj je zakon 
stalan, i jednom može radi viših vrednota od nas 
tražiti sve naše biće. Vječnost je iznad vremena. 
Vječnost postoji i triumfira, a vrijeme je ništavi čas. 


Ljubav je dužnost 

Nek zakon uzajamne ljubavi, o kojem sam dosada 
govorio ne bude pika opsjena, On zove na dužnost 
bližnjega; ali ako ga on mimoiđe i o njega se ogriješi, 
nas nitko nije time oslobodio dužnosti, Veliku korist 
donosi zakon ljubavi onome, koji ga tako shvaća, 
Ali dužnost ne smije mariti za nagradu, niti uzmicati 
pred neharnošću, Sretan li je kršćanin! Tako je je- 
dino stalan, da njegovu ljubav prema bližnjemu nije 
u svojoj pozadini tašto samoljublje, 

Mi redovito u bližnjemu tražimo sebe, zabavu, 
korist, svoju čast i zadovoljstvo, Kršćanin, naprotiv, 
ljubi bližnjega iz čistog motiva ljubavi, jer. mu je 
on bližnji; on u nekoj viziji vidi Velikog Boga koji ga 
posinjuje; dragog Boga, koji ga ljubi i koji ga zajedno 
s nama sebi posinjuje , uvijek jednom te istom ne- 
beskom ljubavlju. Ako budemo znali velikodušno 
ljubiti, uvjerit ćemo se, da to mora biti i naš motiv 
bratske ljubavi, 


Budimo jaki upravo onda, kad budemo morali 
ljubiti i nezahvalnike, Nema nezahvalnika, Bog sve 
to nadoknađuje. Uostalom, ne smijemo tako lako- 
umno drugoga nazivati nezahvalnim. Prečesto se ne 
radi o nezahvalnosti, nego o našoj sebičnosti i slaboj 
ljubavi, »Redovito krivo sudimo, piše Tillemont , kad 
velimo da nas drugi ne ljube , jer to dolazi odatle 
što mi sami drugoga ne ljubimo.« 


Ako se naš bližnji pokazuje neharan, u svakom 
se slučaju mi možemo time okoristiti; samo ne zabo- 
ravimo svoju dužnost prema njemu, Moralna bijeda 
nas mora ganuti, a ne satrti, Zlo treba mrziti, kadgod 
opazimo da ono prijeti našem bratu, te mu se mora- 
mo opirati iz čiste ljubavi. Zli su ljudi potrebniji lju- 
bavi, makar to manje zaslužuju. Ljubimo dobre, jer 
su dobri, a zle da postanu dobri, O, kad bi smo mi 
bili sudionici njihova popravka! 


Neograničena ljubav 


Od ljubavi nas nitko ne može oprostiti. Ona ne- 
ma granica, jer seže u beskraj, do samog Boga. 
Kršćanin ljubi vazda i svakoga. Zajednica svetih ga 
uvodi u jedinstvo sa svakim pojedinim članom i s 
istim Kristom; zato je on spreman na sve, što mu 

dužnost i veza ljubavi nalaže u svako doba i za 
svakog čovjeka. 

Prvi nas je uzljubio Isus Krist, Svi oni koji su ga 
uistinu poslušali ili slijedili, jednako su nas u Njemu 
ljubili. Svi nas ljube, maši suvremenici, svi pravi 
kršćani; i ubuduće će nas također ljubiti, ako ostanu 
jedno s Kristom, Jednako i mi moramo svih ljubiti 
u ovoj punini ljubavi, vječnoj i vremenskoj. Svatko 
nam je brat, samo ako Boga zove Ocem, a Krista 
bratom. Naše težnje sežu daleko, pak ne uzmičimo 
pred tako uzvišenom zadaćom, Dobra volja ne pozna 
granica, a dobrom voljom se i čudesa mogu izvoditi, 
osobito onda, kad se zažare srca iz kojih se vine k 
nebu topla molitva, 

Posredovanje molitvom! Neki to ismijehavaju. 
Lako se tako, vele takvi , osloboditi dugova prema. 
bližnjemu, Doista! Ako dobro promislimo što može 
molitva i ako ju obavljamo, osvjedočit ćemo se, da je 
ovako shvaćena ljubav veoma uzvišena, pa i u ljud- 
skom smislu, jer budi i izazivlje najdublje osjećaje; 
a ovi dovršuju sve ostalo, Na taj se način zaboravlja 
lična korist, nestaje licumjerstva, koje se često 
skriva u pozadini prijateljskih riječi i djela, Bog, do 
kojega dopire naša molitva, znade dobro, da li ona 
dolazi iz iskrena srca, Molitva je djelotvorna, samo 
treba htjeti i beskonačno moliti, 


Duhovna korist ljubavi 


Koliko bismo se mogli i mi i naš bližnji duhovno 
okoristiti, kad bismo znali u životu mudro ravnati 
svojim  ništetnim brigama i sebičnim težnjama! 
Ispravno shvaćeno društvovanje s ljudima najbolje 
je svjedočanstvo naših veza s Bogom, Dapače, što 
više i prema potrebama nesebičnije pristupamo bratu 

bližnjemu, to naši međusobni odnosi postaju sve 
čvršći. U općenju s drugima upoznavamo sama sebe. 
Jer sebe možemo upoznati tek u časovima borba i 
sukoba; tu se očituje prava ljubav. Ovakav nas 
odnos s bližnjim našom suradnjom izgrađuje u životu, 
a patnjom očeličuje za borbu, Jer raditi s ljubavlju 
i trpiti radi ljubavi, patiti upravo, jer bližnjega lju- 
bimo, znači živjeti potpuno i dolično. Ovako raditi 
znači iz dana u dan sve bliže biti Bogu, 


Ljubav preobrazuje svijet; ona bi htjela, da svako 
biće u sverhiru postane središte jednog neba. Ali 
ona preobrazuje također nutarnji svijet svakog Kri- 
stovog brata, Njoj pripada otkupiteljsko djelo. Uosta- 
lom, samo zato se Krist može nazvati Spasiteljem, 
što nas je poučio u ljubavi, što nam je nju u srce 
usadio, ii što je on sam u djelo sproveo i nas na to 
potaknuo, 


Prvo davanje sama sebe sastoji se u tom da se 


pripojimo pravom životu; jer, da uistinu možemo 
živjeti, moramo se približiti svemu onome što pripa- 
da životu, Svi smo mi u međusobnoj vezi po Bogu, 
pače i samima sebi pristupamo pomoću Boga i bliž- 
njega tako, da nam život biva lakši i bogatiji. 


Ljubav pridiže, uznosi, širi i obogaćuje našu lič- 
nost kod svakog dobrog postupanja s bližnjim, Slično 
kao sjeme u izoranoj njivi, koje izraste u klas, pa se 
veže u snop, te prekrije golemu njivu žitom, tako 
da bi se time mogla zasijati čitava zemlja, Dok se 
velikodušno podavamo bližnjemu, sve veći ljudi po- 
stajemo; a kao takvi možemo se sve nesebičnije dati 
drugome, 

Ništa ne postoji kao svrha samom sebi, U svemu 
se očituje ruka Božja, Promotrimo upravo čovjeka. 

On se počinje razvijati upravo onog časa, kad je po- 
če biti svijestan univerzalnosti, što je u njemu, kad 
je poslušao njezin glas, ili kad želi dobro svakom 
stvorenju i kad se poput apostola osjeća  svačijim 
dužnikom, ili kad progovori, ako smijem tako kazati, 
Božjom dušom i srcem. 


Nema govora o prosječnosti u onoga, koji se pu- 
stio da ga nosi ovaj širokogrudni i snažni osjećaj, što 
poput etera ovija dušu, i koji je dubok kao nebo. 
Taj ne pozna potištenosti ili bezglave melankolije, 
taj se kloni bolesne sebičnosti, Daleko od lažnog »ja«, 
on sabire neumrlo blago; u njemu se odrazuje slika 
visoke kršćanske ljubavi. 


Ljubav je beskrajna 


Nije potreba suviše isticati sredstva, koja u nama 
sadržavaju ljubav prema bližnjemu, jer su slična 
onima što ih obično navodimo, kad govorimo o lju- 
bavi prema Bogu, To je jasno, jer ljubav prema bliž- 
njemu ima korjen u Bogu. Ta, Bog nam je vazda 
pred očima; On se u pozadini svakog živog bića 
odrazuje, Ako hoćemo ostati u pravim odnosima s 
drugima, moramo to biti po Bogu. Treba dakle da 
se povučemo u svoju nutrinu, jer tu sam Bog boravi. 
Treba da dozivamo Boga, zazivamo sve ono što je u 
Božjoj blizini, treba da živo osjećamo njegovu pri- 
suetnost i posvudašnjost; a onda sklonimo srce, da 
duboko shvati i što stvarnije proživi ovu istinu. 


Znanje je plod rada, a rad opet znanja, Srce je 
svemu posrednik, Ljubav se rađa iz dobre spoznaje, 
ali napose iz susretljivosti, 

Evo jednog veoma uspješnog savjeta; Kloni se 
što više možeš strogog prosuđivanja svog bližnjega, 

i ne gledaj pesimističkim okom na sam život, koji 
sačinjava ljudsku zajednicu, Naša je zajednica vječ- 
na, ako je pomatramo u Bogu. Ona je sveta, Nek je 
samo ovo za vas važno, a preko svega ostalog, preko 
riječi ii misli prevucite zastor, Ali ne radi se opet o 
tome da zatvorenim očima ulazite u život, Naprotiv, 
radi se o tome, da dobro udesite svoj život, da 
obuzdavate nadražljivost svoje sjetilnosti, te da pre- 
pustite svom razumu nek on kršćanski i odmjereno 
vlada, Vrlo često govorimo: to je zlo, neprijatno , ovo 
me razdražuje, Pa opet: To je nesnosno. Ali ne za- 
boravima, da i onaj što nas ucviljuje nosi u sebi dušu, 
kojoj je nebo domovina, Za njegovu smo dušu i mi 
odgovorni, Ona nam zadava boli na ovom svijetu, 
ali nam je u vidu vječnosti vrlo srodna, Ako nam 
je netko po Belialu, Mamonu ili Eros-u neprijatelj, po 
Kristu nam je brat, Doista, čovječanstvo, upravo čita- 
vo čovječanstvo kroz sve vjekove progoni britka 
bijeda; ali ipak ono nosi u sebi Boga. 


Prva je krepost ovako govoriti; ali život traži 
mnogo više, Do kreposti se dolazi samo stazama 
kreposti, a prvi snažni korak duha prema kreposti 
uvjetuje sve ostalo, 


»Čovječanstvo je — kaže Gratry — zajednica 
duša, koje se moraju ljubiti«. Krasna definicija! Do- 
voljno bi bilo u nju dublje prodrijeti, da se o tom 
pravo osvjedočimo. Ako je dobro shvatimo, i ako 
pokušamo do Boga doći preko čovjeka, nestat će brzo 
trnja:s našeg puta. 

: II, 
PRIJATELJI I RODBINA 
Red ljubavi 


Naši najsrdačniji i najuzvišeniji osjećaji moraju 
biti najprije usmjereni prema Bogu, A poslije Boga 
prema onima, koje nam je on na poseban način pri- 
bližio srcu, bilo da nas je usko vezao po samoj na- 
ravi, bilo da je mudro odobrio i posvetio naš izbor. 

Ljubav se širi poput rijeke brzice, ali se ipak 
ne giblje u nepravilnom valovlju, niti se pretvara u 
jednoličan vodopad. Teče dostojanstvenim i pravil- 
nim tokom, dijeli se na rukave koji se u redu oko nje 


granaju, To je slika naše ljubavi prema ljudima, jer 


svi mi sačinjavamo u Bogu jednu zajednicu, Stoga 
je jasno, da i naši najbliži zauzimlju zasebno mjesto 
u našem srcu, Zajednica je naime živi organ, 

To opet ne znači da moramo u svakom pogledu 
svoju rodbinu i prijatelje precijenjivati, I srce mora 
biti pravedno, Ako se radi o časti, probitku ili polo- 
žaju moramo uzeti u obzir sposobnosti i pravo, Ali 
roditeljima ili prijateljima najsrdačnije davamo i 
želimo sve što ih po pravu pripada, što više možemo 
poraditi da im sve bolje bude, 

U ovome nam je sam Isus pokazao primjerom 
pravu istinu. Ivan mu je tijesni prijatelj; povjerava 
mu i svoju majku, jer mu je on prijatelj i drug, Ali 
jednako Petru povjerava svoju Crkvu, te ga napose 
izabire i ističe pred ostalima, 

U obitelji postoje različiti osjećaji, jer to zahtje- 
vaju razni odnosi i uloge, Sin, koji je ujedno i otac 
obitelji, mora još više poštivati svoje roditelje. U 
prigšodama će požrtvovnošću morati i dokazati har- 
nost prema njima, Ali ipak mora s više nježnosti i 

svakidašnjeg mara pristupati k svojoj supruzi i svojoj 
djeci, 

Što je rečeno za roditelje vrijedi i za prijatelje. 
Prijatelj je po izboru nama bliži, Stoga ćemo s njime 
tako i postupati, slobodno i otmeno, Roditelji su nam 
naprotiv bliži po naravi, Zato ćemo zauzeti u našem 
srcu mjesto, koje ih po krvi pripada; to su bitni za- 
htjevi života, 

Stari su o tome mnogo razglabali, dok mi danas 
sve to pripuštamo instinktu, da ne kažem hirovima. 
Ne namjeravam ovdje potanko raspravljati o ovom 
pitanju. Ali ipak prijateljstvo i rodbinstvo zaslužuju 
posebnu studiju, kako sam to i učinio u »L'Amour 
chrćtien«, Pokušat ću ipak s nekoliko općenitih misli 
objasniti i jedno i drugo, Prijateljstvo i rodbinstvo 
se slažu u tome, što je prvo stečeno rodbinstvo, a 
drugo naravno prijateljstvo, Njihov odnos s općeni- 
tom ljubavi daje mi priliku dakle da iznesem neke 
zajedničke zakone, 


Bog je posvetio naše međusobne veze. 


Treba najprije naglasiti da su naši dobri odnosi, 
bilo to zakoniti, naravni ili slobodni, dio vječnog 
reda, I sama sloboda igra važnu ulogu, Bog s nama 
vlada, ljubi nas; ali on nas ljubi i s nama upravlja 
imajući u vidu sve ono, što spada na našu okolinu i 
što je od nje neodjeljivo. On svodi na jednu misao 
i na jedno djelo sve, što mi izabiremo u suglasju s 
njegovim zakonom, 

Postoji neki božanski udes, neka tajna činjenica 
što se zove Providnost. Ona pazi na sve ono što mi 
ljubimo, podnosimo i radimo, Naša je ljubav u vezi s 
vječnom ljubavi, Stoga su naši odnosi s ljudima po- 
svećeni božanskim pečatom, Dio su Providnosti; pre- 

stavljaju, ako možemo tako govoriti, božanska prava. 
U tom je naše dostojanstvo, ali i dužnost, i 

Zar ovakvo shvaćanje ne nosi sobom nebrojene 
posljedice? Ako je zaista Bog začetnik naših među- 
sobnih obveza, obiteljskih odnosa, te čitavog našeg 
djelovanja u svakidašnjem životu; ako iz njega sve 
dolazi osim zla, jer nije pravo, da savjesno postu- 
pamo s onim, što je u svome začetku i dubokom zna- 
čenju Božje? »Da, brate, imam korist od tebe u 
Gospodinu« (Filem., 20.) 

Isus je u svakom svom djelu pokazao, kako u 
našim rodbinskim i prijateljskim odnosima moramo 
gledati volju njegova oca; a isto tako i u građanskim 
dužnostima, pa i u istom njegovom otkupeljskom 
djelu, Kao universalan Čovjek mogao se dati svima, 
a da se ipak osjeća slobodan. Jednog dana, dok je 
zanosno govorio o kraljevstvu Božjem, dotrči netko 
k njemu te mu reče: »Tvoja mati i tvoji te rođaci 
traže, da s tobom govore«, On im odgovori: »Tko je 
moja mati i moji rođaci?« A onda mu se srce napuni 
nekim nadljudskim osjećajima, pokaže prstom u 
krugu na svoje učenike što su oko njega stajali, te 
reče: »Evo moje majke i mojih rođaka, Tko vrši volju 
oca moga na nebesima, on je moj brat, sestra i 
majka«, (Mat., XII, 50). 

Isus se tako ogradio od javnosti, Ali to ga ipak 
ne priječi da vlastitim životom posveti naše među- 
sobne odnose, U obiteljskoj sredini boravi sve do 
svoje tridesete godine, i u njoj je vršio točno svoje 
dužnosti do iste smrti na križu, Po prvi put napušta 
svoje obiteljsko ognjište, ali opet samo zato, da se 
veseli u obitelji, sa zaručnicima u Kani, i da ih počasti 
prvim čudom, Cijeni i prijateljstvo. Svjedok je tome 
Betanija 1 izabrani zbor apostola, Promatrajući sud- 
binu svojih sugrađana i svoje domovine ganuo se kao 

majka nad sudbinom svojeg čeda, (Mat, XXIII, 37). 
K tome je i on čovjek, u tome kao i u svemu ostalom. 
Stoga On u ovome kao i u ostalome traži primjerom, 
naukom i djelom, čovjekovo pobožanstvenje, 


Začetak naših veza 


Bog je začetnik naših odnosa, ali ih ipak on ne 
stvara bez nas, Stoga je naša dužnost, da ih rezborito 
izaberemo, podržavamo i čuvamo, Rodbinski su od- 
nosi slični platnu, koje mi sami moramo satkati, Ono 
vrijedi toliko koliko ruka, tkalački čunak i konac. 
Ljubav će nas brzo opkoliti, samo ako je i mi znamo 
davati, Ako smo mi ispunili svoju dužnost, ljubav nas 
ne će nikad napustiti, i ne moramo se bojati njezinih 
zamki, Prijateljstva, obiteljski odnosi, bili oni sretni 
ili nesretni, nijesu ništa drugo nego naše vlastite vrli- 
ne ili mane koje prirodno izbiju iz duše, te onda 
osvajaju ili odbijaju našu okolinu, 

Sebičnjaci se često tuže da su osamljeni, Kona 
prijatelja, vele oni, Ali da li umiju oni sami biti dru- 
&gome dobar prijatelj? 

Zašto da ne bude u svijetu ljubavi, kad je on od 
nje i sazdan? Zar se prvi osjećaj zajednice nije iz 
međusobne ljubavi rodio? Prijateljstvo je temelj za- 
jednice. Sebičnost je duboko zahvatila društvo, ali 
ljubav zalazi još dublje. Naša je dužnost, da crpimo 
na ovom izvoru, i da pored svih ljudskih slabosti 
uspostavimo dobre odnose, Ali zaboravljamo naža- 
lost, a to biva zato što smo sebični, da prijateljstvo 
traži žrtve s jedne i s druge strane; ono donosi ploda 
ako smo ljubljeni i ako isto tako znamo i mi ljubiti. 

Tko se drugome potpuno daje taj će biti dobar 
drug. A potpuno se možemo nekome predati jedino 
tada, ako nam je on već pravi prijatelj, 

g Nadi 


Ako želite da vas drugi poštuje i ljubi, nemojte 
tražiti i mučiti se da ih pridobijete, Radije to zaslu- 
žite, U tome se ne može sreća ugrabiti, jer ona bane 
iznenada, 

Ako ste se u nečem proslavili, to se zbilo vrlo 
često zato što ste radili ne tražeći slave, i što ste 
nesebično i plemenito ispunjali svoju dužnost, Je- 
dnako, ako ste nečije srce za se pridobili, to je opet 
bilo zato što še u vašem srcu neproračunato i bez 
zahtjeva rasplamsao plemeniti žar, koji je našao 
odjeka i s druge strane, 


Prijatelj se ne traži; on se prirodno nađe, Svaka 


Zvijezda kruži svojom putanjom, a Bog upravlja 


zvježđem. 

Ne tužite se, što vas nitko ne ljubi, To je inače 
izvrstan način, da svakome omrznete, Budite radije 
dostojni ljubavi, i onaj tko vas mora ljubiti prirodno 
ce vam se približiti, jer postoji neki tajni naizmje- 
nični odnos, koji stvara blizinu srdaca, slično kao što 
gravitacija u svemiru drži u uskom odnosu nebeska 
tjelesa. 

Najdublja je ona ljubav, koju nijesmo nikad tra- 
žili, naglasivali, izazivali ili htjeli. Ljubav je spontana, 
Plod nema što više očekivati, dok dozrio visi na 


. stablu, 


Obrana ljubavi 


Kad se ljubav porodila, treba je i čuvati, Ona je 
izbila iz srca, jer je dozrela u vrlinama. Ona će isto 
tako nestati u manama. Kažemo za nekoga da je 
dobar čovjek, kad razborito sudi i djeluje. Ljubav 
isto tako, budući da stvara novog čovjeka, jednu 
dušu, traži zaštite u našoj razboritosti i plemenitosti, 

Teško je potanko iznijeti sve ono što može oslabiti 
ili razbiti odjednom naše veze srca, jer to je pitanje 
cijeloga života i okolnosti, koje mogu ponekad postati 
prigodom razdora, Ali je jedno stalno što moramo 
vazda izbjegavati: suvišnu familijarnost, lakoumno 
povjeravanje svojih osjećaja i nezgodica, te pretje- 
raavnja; napokon, prekomjerno iskorištavanje prija- 
teljstva u niske i sebične svrhe, 


Prijateljstvo i razdor 


Prijateljstvo je tako potrebno u našim odnosima, 
da se oni narušavaju, ako se prijateljstvo bez nado- 
knade gubi. Čini se, da povlačenpe u ovom smislu 
nužno umanjuje snagu naših međusobnih veza, Ali, 
istina je sve obratno, Pretjerano prijateljevanje do- 
nosi prijezir, slabi dobre veze, otkriva ćudoredne, 
intelektualne, štoviše i fizičke slabosti, koje je 
opreznost i razboritost dotada čuvala u tišini duše. 
Ako ne sačuvamo u drugovanju nešto razborita ob- 
zira, život gubi na sadržini, poezija ižvjetri, a treba 
priznati, da svako drugovanje traži neku vrst poezije, 
Kad život izgubi ovakvu sadržinu, na redu su često 
sukobi i nesporazumi, Izjedamo se od dosade, dok 
sporovi bivaju sve napetiji, 


Svatko je nekoga potreban, Mi se dajemo, ali da 
bismo se mogli drugome predati, treba najprije sebe 
dobro posjedovati. I ova nutarnja punina, ovaj du- 
hovni počinak svakog pojedinca, traži malo tišine i 
samoće, pa ticalo se to i naših bliskih odnosa s prija- 
teljima; traži nešto, ne znam ni sam izraziti, umjere- 
nosti, koja razborito upravlja srcem, 


Intimnost ne će nipošto radi toga oslabiti, Štoviše 
ona će se osnažiti, 

Nije onaj vododrž dobar, koji trajno izdaje vodu, 
nego onaj, koji je uvijek ima u pričuvi, Nije ni onda 
dobar, kad prekomjerno tjera vodu, već kada ju cd- 
mjereno pušta prema prigodi i potrebi, 


Zla ćud 


Zašto silimo svoje prijatelje i znance, da podnose 
slabosti našeg značaja; zašto ih zamaramo vječnim 
jadikovanjem zbog svojih neprilika, dosada, neugod- 
nosti, potištenosti, čangrizavih prepirki, i tisuću ne- 
zgodica, koje život još više ogorčuju? 

Obitelj i prijateljstvo se često lakše opire jačim 
sukobima, nego li sitničavim svakidašnjim zadjevi- 
cama. Začudno je, kako se teško otresti ličnih i sitnih 
slabosti, Naše se veze temelje na životnoj zajednici. 
A _ naše slabosti malo pomalo ovu zajednicu potkopa- 
vaju, slabe, ruše i konačno obore, Slabosti ipak nijesu 
bitni dio naše duše, ali ako se u životu razmašu, pre- 
tvaraju se u nezdrave sporove i kobnu anarhiju, 

Tko ne bdije nad sobom, ne može biti pravi drug; 
stoga se i kloni sudjelovanja u društvu, Teško je sebe 
prekoravati; stoga ljubav mora nadoknaditi ono, što 
naš prijatelj ne može sam. Ako se hoćemo okružiti 
prijateljima, moramo istodobno napustiti sve ono, što 
drugoga razdražuje, odbija; moramo postati prija- 
telju pomoćnik, a ne nesnosan teret, 

Htio bih ovo naglasiti u vezi s onim jadikovanjima 
gore spomenutim, jer ih mnogi ubrajaju u intimnost, 
a zapravo nijesu ništa drugo nego vrlo opasne za- 
preke, Ovakvo se jeremijsko jadikovanje ne smije 
pristovjetiti s toplom i povjerljivom riječi prijatelja, 
jer ono prvo je najbolji dokaz slabog poznavanja 
sebe, prosječnosti, nikakve duševne snage, i omalova- 
živanja prijateljeve duše, Iz toga se ne rađa jedin- 

stvo, Naši odnosi moraju biti uzvišeniji; pa zašto 
onda da ih narušavamo, kad možemo jedan drugo- 
me vesele duše snositi svakidašnje slabosti? 

Prijateljstvo se osnažuje kad prijatelji snose 
breme jedan drugome, a slabi i gubi se, kad se suviše 
zaustavlja na tricama, Budimo muževni, ako želimo 
da nas prati snažna ljubav prijatelja. Kad bezobzirno 
i suviše slobodno s prijateljem razgovaramo, on će 
možda dobaciti: »Daljel..,« ali, bez dvojbe srcem 
nas više ne sluša, Pa, neće li možda, nešto kasnije 
pokušati i prosvjedovati? 

Doći će jednom vrijeme, te će prijatelj spaziti, da 
se pred njim neprestano tužite, a da njega još nijeste 
požalili, Pa, ako i on pokuša da vam se izjada, dogo- 
dit će se često da vi još više navalite sa svojim jadi- 
kovkama na njega, Imade ljudi, koji će hladnokrvno 
gledati, kako vam smrt prijeti za vratom, i sasvim 
mirno kazati: pa i meni nešto iza zuba smeta. Što 
takvi zaslužuju? Bilo bi drsko ovdje i govoriti o 
ljubavi, 

Nek svatko misli i na drugoga, a ne samo na sebe. 
Nek nam bude svaki prijateljev teret lagan kao svoj. 
Treba biti poslušan ovom zakonu prijateljskih i obi- 
teljskih odnosa, isto kao što je vjerski duša Bogu 

odana, Tko postupa drukčije, taj se ogriješuje o 
ljubav; ili kažimo točnije, njegova je ljubav mrtva. 


Umjereni u zahtjevima 


Prijateljski i rodbinski odnosi nemaju granica u 
ljubavi, Ali vi ipak nemojte to od njih zahtjevati. 
Ako vas dovoljno ne ljube, pređite preko toga s ne- 
kom velikodušnom plemenitosti, ako želite biti pra- 
vedni u ljubavi, i ako hoćete uživati njihovu naklo- 
nost, Nama je put širom otvoren, Ne smijemo se oba- 

Zlrati na njihove granice, Osjećaj beskrajnosti će nas 


naučiti, da sve ono što dolazi s neba ili iz srca, koje 
nas ljubi prelazi sve naše nade, O, kad bismo i mi 
brižno nastojali da susretljivošću iznenadimo očeki- 
vanja naših najbližih, 

Budimo pravedni, Ne možemo tražiti ono, što ni- 
jesmo dali, Znamo dobro, da more života nije nego 
sitna bara, a naše Himalaje tek poljski krtičnjaci. 
Tavko je čovječanstvo, Ako ne ćemo, da se s njim 
družimo, najprije treba da to znamo učiniti, Ali, da li 
ćemo se moći bolje družiti sa samim sobom? 

»Nosite breme, jedan drugome«, dovikuje nam 
sv. Pavao, Ništa svima nama nije tako teško kao naš 
sitni teret, naše trajne slabosti i nemoć, Prijateljstvo 
se pokatkad izgubi u sebičnosti, kao i duh u zablu- 
dama, Tko umuje, taj se može i prevariti, tko ostva- 
ruje svoju namisao, može.i ne uspjeti, tko ljubi, može 
se ohladiti. Zar i prijatelj nije prije svega čovjek? 
Biti dobar prijatelj, znači biti dobar čovjek, a ovo 
nije česta pojava na zemlji. Jednom je i to bilo na 
zemlji, sad u to gledamo kao u tajnu, Ali ipak imamo 
u Kristu prijatelja, koji božanski čuva zadanu riječ, 
Mi ljudi smo slabi i lakoumni, zato moramo podno- 
siti drugoga, jer smo i mi njima slični, 

Prijatelji su dužni da nas iskreno ljube, Ali, ako 
oni to potpuno ne mogu, pređimo preko toga. Ta, ne 
ćemo od njih tražiti ono, što prelazi njihove snage. 

Pravi je sofizam kad netko veli: To je moj prija- 
telj, on će mi morati ovu uslugu učiniti. Da, ali je 
sloboda temelj vašeg prijateljstva. Treba paziti na 
to, da li je vaš zahtjev skopčan s prevelikim pote- 
škoćama, ili je dapače tako pretjeran, da nadilazi 
sve ono, što bi vi sami za prijatelja učinili, U ovom 
posljednjem slučaju jednostavno prestanite išta za- 
hijevati. U prvom, nemojte. pak jadikovati, 

Imade nekih tipova, koji ne umiju uzeli pravu 
mjeru, Drže, da imaju neko pravo potužiti se. Ne 
odobravaju takav stav, ali ipak u praksi tako postu- 
paju. Osuđuju takvo ponašanje, ali ga se ne mogu 


otresti, te se zbiva čudnovata stvar: Oprezni su, ali i- 


komični, jer podgrizaju granu, na kojoj oni sami sjede, 

Treba li ponoviti još jednom, da smo mi na zemlji. 
Tek će vječni život Zadovoljiti zahtjeve našeg srca, 
on će ispuniti naš duh, koji čezne za istinom, oslobo- 
dit će volju, koja ne trpi nikakvih okova, Ovdje još 
nije za to došao čas. Ni jeđan izvor na zemlje ne može 
ugasiti našu beskonačnu žeđu. 


Sebično iskorišćivanje 


Konačno, neumjereno iskorišćivanje svojih pri- 
jatelja, kao da je njihova ličnost nuzgredna stvar, a 
usluga najglavnija, vodi do razdora, a ne do među- 
sobne nesebične  susretljivosti. Mnogi drugovi u 
trgovini ili nekom drugom poslu, a i neki takozvani 
prijatelji, naliče oslaru, koji najprije pošteno osedla 
i natovari svoje kljuse, pa onda i sam uzjaše na 
njega. 

Prijateljstvo nije ropstvo, već uzvišen savez, Ni 
rodbina nije obični »bon« neke štedionice, već du- 
boka veza, što ju je sudbina stvorila, Treba biti uslu- 
žan, ali to nije glavna stvar. Darivanje sebe je nešto 
uzvišenije, Glavna je stvar u tome da s drugim su- 
djelujemo, da se duhom sjedinimo, da nam srce 1 
rad budu jedno, i da živimo u zajednici duša. Po- 
dignuti se do pravog života, uživati bolje u ljepoti 
ovog svijeta i baštini naših predaka, sve snažnije 
koracati prema jedinom čovječjem cilju, zar ne, da 
je to ideal ljubavi? 

Sasvim je prirodno da očekujemo od drugoga 
toplinu srca, ako smo ju i mi znali pokloniti, Ali 
ako to uporno zahtjevamo, znači, da smo se izne- 
vjerili, jer onda ljubav nema za cilj ljubav, nego 
uobičajenu korist. Nek su naši prijatelji naši, i to je 
dovoljno. Na njih spada, da nam prema raznim okol- 
nostima i prema svojoj volji dolaze ususret, a s druge 
strane opet, da nam nešto i uskrate, Neka neki sveti 
obzir ravna našim zahtjevima i željama, u skladu 
s ovim pravilom, što su ga mudri ljudi u dugom isku- 
stvu prokušali: tražite od svojih prijatelja samo ono, 
što će vam vesela srca dati, 

Ako ćemo pravo govoriti, na ovoj zemlji nije 
korist ili probitak temelj ljubavi, nego žrtva, Da- 
vajte se, ako želite, da vaši osjećaji budu snažni 
Primati, nek vam bude samo nov način da se opet 
još više dajete. Nek vaša »hvala« ovo znači: moje 
srce kuca ko i tvoje. Tvoja me uslužnost neopisivo 
veseli, spreman sam i ja da ti istom ljubavlju uzvra- 
tim, jer znam da je »sretniji onaj, koji daje nego onaj 
koji prima«, jer ljubav provejava svako naše djelo, 

O, kako bi trebalo biti iskren u odnosu s prija- 
teljem! Iskrenost bi morala biti najveći svjedok lju- 
bavi! Svaka primjesa sebičnosti ili tjesnogrudnosti 
narušava ovaj sveti odnos. To se brzo očituje! Odur- 
no je, kad prijatelj postane sličan domaćici, koja do 
zadnje kapi mlijeka izmuze iz svoje dobre kravice. 
Jednako je nesnosno, kad se prijatelj povlači, kad 
se pravi gluh, ili usiljeno svodi svoju ljubav na mi- 
nimum, misleći da će šutnja prekriti njegovo postu- 
panje, ali riječi ubrzo izbiju na javu, 

Isti je zakon, uvijek isti, koji upravlja prijatelj- 
skim odnosima: haran za svaku prijateljevu uslugu, 
spreman da oprostiš svaku uvredu. Misli na drugoga 
i prepusti Bogu, koji je sama ljubav, da nadoknadi 

sve ostalo. Mjesto poslovice: svak za se, a Bog za 
svih, metnimo ovu: Svatko za drugoga, a Bog za 


svih, Ovako nitko neće biti zaboravljen, a veliko- 


dušnost će trijumfirati. 


Korist naših odnosa 


Naši su odnosi djelo Božje i naše, On ih prepušta 
našoj razboritosti, Ali, konačno, oni služe Božjoj 
namisli, To je jedini njihov pravi razlog opstanka. 
Sve ostalo na ovoj zemlji samo su sredstva, To ipak 
ne znači da ljubav nije vrijedna sama u sebi, Hoću 
jedino da kažem, da se naša slaba i nepotpuna ljubav 
ne smije zadovoljiti sama sobom, Nek stoga trajno 
teži za stvarnim ciljem svakog čovjeka, 

Kakvu sve korist ne nose sa sobom naše medju- 
sobne slobodne ili prirodne veze, koje nam oboga- 
ćuju život i u svakoj prilici pružaju u prijatelju odraz 
iste naše duše! Ljubav surađuje-u stvaranju neba i 
zemlje! Ona je »medicamentum vitae et immortali- 
tatis« (ecce., VI, 16). Kad je stvaralačka mudrost 
predvidjela naše međusobne tjesne veze, ona je ulila 
u svako stvorenje, u svaku zajednicu, u čitav ljudski 
rod kapljicu svoje beskonačne ljubavi, 

Ljubav je znak volje Božje u svijetu; što više, 
ljubav ju ostvaruje, Na svijetu je , ali nije s ovog svi- 
jeta. Sve što je na svijetu nije od svijeta, a ipak od 
toga svijet postoji i ima pravu vrijednost, 

Ljubav je slatka kapljica života. S neba je kanula, 
i prodire do dubine duše, Ona osvježuje, obogaćuje, 
tješi i podiže; ona preobrazuje sve što zahvati i s 
temelja obnavlja, Ljubav sliči dozrelom populjku u 
kojem sniva cvijet. 

Tko ljubi taj ne tumara; njemu je cilj jasan. Lju- 
bav ne pozna žalosti, ali se ne da odijeliti od žrtve. 

Ljubav isključuje nemoć, jer u duši budi stvaralačku 
snagu, 

Ljubav traži i čeka nas na svakom koraku, Po- 
maže nam da sretno isplivamo iz najtežih položaja i 
da se riješimo najgrdnijih mana, Oplemenjuje ono, što 
je bez je suviše nisko; pridiže sve, što je maleno, Tko 
ljubi, taj sve više sebe posjeduje, bogatiji je i pone- 
kad potpuno sretan, Ljubav nam otkriva istu prisut- 
nost Božju. 

Možda nekome neobično izgleda moja tvrdnja, 
da time što sebe drugome dajemo, mi sami postajemo 
još sretniji i bogatiji, Ali, to nije naprosto stoga što 
se dajemo, nego zato što ovakovo davanje čini da 
se ispolji ono najspontanije i najslobodnije u našoj 
osobi. Pokušajmo osjetiti ovaj duboki, moćni osjećaj 
i ovu neograničenu velikodušnost, koja počiva u du- 
bini duše, 

Dakako, ovdje podrazumijevamo pod riječju lju- 
bav sve njezine, oblike: ljubav u pravom smislu, pri- 

Onaj, koga ljubimo, sudjeluje u našim mislima i 
mi u njegovim. One su kao neka rezerva za naše 
misli »sicut aqua profunda, sic consilium in corde 
viri; sed homo sapiens exhauriet illud«,  (Proverb. 
XX, 5.). Savjet počiva u ljudskom srcu kao duboki 
izvor. Mludar će čovjek iz njega crpsti. Ako je savjet 
skriven duboko u srcu jednog i drugog prijatelja, 
zar ne, da se tu skriva dvostruko blago? 

Uzmimo i to na um, da misli što su se rodile na- 


izmjence, u međusobnom razgovoru nijesu nipošta 


iste, Štoviše, ako ih promatramo zasebno, teško bi- 
smo ih i poznali; »Željezo se o željezo oštri, a prija- 
telj svoju misao o misao prijateljevu«. (Proverb. 


XXVII, 17.). 

Prava je zabluda misliti, da mi možemo govoriti 
samo ono što znamo, ili da ne možemo dati nego ono 
što sami posjedujemo! Može se govoriti i o onome 
što ne znamo, i govoreći naučimo. Saopćujemo ono 
što nemamo, pa na taj način i sami doznamo pravu 
istinu, Život stvara život; život se skriva u klici, ali 
ljubav je kao sunce koje tjera iz sjemena mladicu. 
Sve u sebi imamo; samo je to pritajeno, Ljubav 
izvlači blago iz dubine duše i unosi vedrinu u svako 
srce, 

Pravi naši prijatelji vraćaju nama nas same, Oni 
bude u nama našu osobu i uz nju privezuju svoju. 
život obogaćuje njihov, a njihov naš, 

Utješno je, kad pomišljamo, da smo i mi svuda 
onud kuda se nalazi i naš prijatelj, Kako je divno, kad 
vidimo ono, što inače ne vidimo, kad slušamo ono, što 


se pred nama ne bi reklo, kad postajemo preko pri- * 


jatelja sami sebi veoma bliski, preko prijatelja, koji 
se za nas nesebično zanima i koji nas iskreno voli, 

Kad vas u životu ljube, s vama surađuju, vi se 
usavršujete i razvijate u sili ove ljubavi, Dvojica ste 
ili trojica, i svaki pojedinac je još snažniji, Trostruka 
se veza ne kida lako, Kad osjećamo, da nas netko 
podržava, radimo punom snagom i ne misleći na klo- 
nulost, Ovdje povlačenje nije predviđeno, 

Napoleon je običavao govoriti, da četa mora iza 
sebe osjećati neki oslonac, pa bila to neznatna tvr- 
đava, O, zaista je to neosvojiva kula kad neko srce 
za vas kuca bez povlačenja! 

Ovo će vas srce pridizati kod svakog rada, »Ako 
jedan padne — veli Ekleziast o prijateljima — drugi 
će ga podignuti. Jao samcu, jer kad padne, nema ni- 
koga da ga pridigne«, (Eccl., IV, 10). Vazda posrće- 
mo, a ljubav je snaga, koja pridiže i nad nama bdije! 

Kad netko s vama sačinjava jednu dušu, te ljubi 
vaš napredak kao i svoj, ne možete ni vi ostati ravno- 
dušni, Jednako ćete i vi misliti, te ćete se još više 
čuvati mana, Ma bio prijatelj i nesavršen kao i vi, on 
hoće da u vama postane savršen, u vama, jer vi no- 
site i njegovu osobu, Zar ćete proći preko toga ravno- 
dušno? Ne će li vam prijateljev prodorni i topli po- 
gled mnogo govoriti, kad se pokolebate u idealu? 1 
ne će li u slučaju pada to biti Isusov pogled na Petra, 
koji ga je maločas zanijekao? 

Ako pogriješite, prijatelj će vam se još više pri- 
bližiti, Ali je ipak pad nevjera za prijatelja — ako 
na ovo pazimo, tlo na kojem počiva prijateljstvo ostat 
će čvrsto. Ljubav je stidljiva, ona nas obvezuje, čini 
odgovornim i dosljednim, Ovakvo nas shvaćanje po- 
diže i obuzdava, 

Pad u nama izaziva prijezir, sramotu i odvratnost; 
ali ne kod prijatelja. On je još uvijek pun vjere, Što- 
više, on bi se smatrao nevjernim, kad bi sumnjao u 
vaš popravak i vašu postojanost, Prijatelj je spreman 
da se za vas brine i da snosi vaš teret, t, j, vas same, 


Dobro je podloga srca 


Moglo se iz gornjeg razlaganja vidjeti, koji se 
uvjeti traže da prijateljstvo donese pravu korist, 
Ljubav se temelji na dobru; ovdje se svatko mora 
osjećati odgovoran, 

Govori se, da je brak drama! treba dakle težiti za 
raspletom. Ali zar to ne vrijedi i za ljubav? Neko će 
udruženje uspjeti, ako njegovi članovi budu složno 
surađivali, Svaki pojedinac nosi sa sobom njegovu sud- 
binu; a, ako hoćemo govoriti kao kršćani, da je dobro 
sredstvo naše sudbine, što je plemenitije nego u su- 
glasju raditi jedan za drugoga? 

Sva je moja sreća da mi prijatelj, pa bio on ne 
znam kako slab, postane krepostan, Njegova me ra- 
dost raspoložuje, a kad ga vidim u nevolji čini mi se, 
da mi dušu ovija gusti mrak, Ali još više, meni je 
nešto naročito na srcu: da moj prijatelj postane čestit 
čovjek, Ostalo je samo tlapnja, Pitamo vazda kruha, 
ali nam je ipak kazano: »Ne tražite kruha, koji pro- 
pada« (Iv., VI, 27.). Veselje je propadljivo, Duši, 
koju ljubim, moram željeti radost u dobru, trajnu 
radost, a ne propadljivu, duboku, a ne površnu, radost 
što izvire iz Boga. 

U ime nekog samoljublja, kojeg se nikad ne mo- 
žemo potpuno riješiti, treba u ljubavi tražiti najglav- 
nije, Prijateljstvo je, kaže Bossuet »naročita veza 
koja nam pomaže da uživamo Boga«, Krasna defini- 
cija! Tko ju jednom shvati, ne će nikad zabrazditi u 
ljubavi prema prijatelju i rodbini, 

»Udaljite se od neprijatelja — kaže Biblija — ali 
ne napuste prijatelja«. Eccl., VI. 13.) a to znači, kri- 
va nas ljubav može navesti da se povedemo za tuđim 
manama, slabostima, zadjevicama, i za sporovima, 
koji nam odnose čast; ukratko, da slijedimo drugoga 
u pogreškama, a ne u dobru. Žalosna je to činjenica; 
tko tako radi teško se iskopa iz blata. 

Treba ići za jednakošću, ali ne za jednakošću 
mana, Ima li plodonosnije pogodbe do ove: nas dva 
prijatelja ćemo se iz dana u dan sve više uspinjati do 
vrhunca, gdje nas čeka ljubav i dobrota? 


Istinski ugovor 


Ovo traži prevlast istine u prijateljskim i rodbin- 
skim odnosima, Ovakav ugovor ne trpi ni laskanja ni 
popuštanja. Nek vaš prijatelj sluša od vas samo isti- 
nu, da i on vama može govoriti istinu, Dopustite mu 

da kida sve što nije istina, ali nek je i on spreman 
podnijeti istu ranu, Nek vam se s vašom privolom 


opire, kad vas zahvati nemoć; ali tako, da ne povri- 


jedite zakon odnosa, i da vi sami tome ne date po- 
voda. Nemojte zahtjevati jedan od drugoga ropski 
konformizam, i ne pišite tako ravnodušno svoj veto. 
Ljubav traži, da budete vazda spremni iskazati se 
kreposti, kad to bude potreba. Tko nije kadar da se 
mudro opre prijatelju, taj je neprijatelj istine, dobra, 
svog prijatelja, a i sama sebe, 

Ali treba pravo ljubiti, ako hoćemo nešto tako pri- 
govoriti, a da se veze ne pokidaju! Teže je kazati 
istinu nego je saslušati, U takvom slučaju treba biti 
razborit, pravičan i nježan, Šutite, ako vas inače to 
ima razdvajati. Osim u slučaju bliskog razdora, ne- 


nojte raditi išta što bi pogađalo vašu ljubav. 


Srce se naglo zatvori, ako tako korite prijatelja, 
da ga istodobno ne nadahnjujete i ne blažite! I naj- 
manja oholost ili sebičnost s jedne strane, kao i naj- 
neznatnije nepovjerenje s druge strane mogu odjed- 
nom raskidati dobre veze. Ne dirajte surovim ruka. 
ma u ranu, Ranu nadasve liječi prijateljstvo, a naro- 
čito Bog, koji u njemu boravi, 

Važno je u tom postupku, da se ne uzdamo suviše 
jedan u drugoga, Zanos pokadkad zaboravlja na mo- 
ralnu stranu. Stoga treba biti oprezan, Srce je puno 
povjerenja, i to je prava snaga ljubavi, Ali pretjera- 
no pouzdanje vodi do razdora, 

Milo je prijatelju, kad mu vjerujete! Ali kad mu 
se potpuno predate, često postane ponosan i opasan. 
Pretjerano povjerenje može ga skloniti da se lati 
veoma nerazboritih stvari, Nijeste li o tome osvjedo- 
čeni, da nerazboritom ljubavi postavljate prijatelju 
opasnu zamku? 

Najdublja veza 


Još jednom treba snažno naglasiti da zakoni lju- 
bavi malo vrijede, ako ih ne nadahnjuje i ne vodi 
prva ljubav. Ono što je pravo, vlada sa svim ostalim. 
Ono što nas vodi k cilju, utire nam i put, Ljubav ne 
niče iz čiste duše, ako se nije rodila od vječne 
ljubavi. 

Bog je gospodar svega, on nas uči da se ljubimo; 
isto kao što raspoređuje ostala dobra, časti, radosti, 
vlast i sve ostalo što nam treba. Ne ćemo očuvati 
svoje odnose prave, dobre i do krajnosti ispravne, 
koje će nas duhovno obogatiti, nego ako se vratimo 
polaznoj točni ljubavi, Bogu, koji nam je veoma blizu, 
makar smo nemarni i nevjerni, 

Najkraći put do tuđeg srca kroz Boga prolazi. 
Dvije osobe mogu međusobno općiti jedino preko 
treće, koja se zove istina, ljepota, dobrota, ili bilo 
koja vrednota; ali konačno u dubini je uvijek Bog. 
»Nema pravog prijateljstva — kaže sv, Augustin — 
ako ga ti, Gospodine ne vežeš, ujedinjujući srca naj- 
prije svojom ljubavlju, koja je ispunila njihova srca«, 
Ako nijesmo s Bogom vezani, ako jedan drugome ni- 
jesmo na neki način Bog, ili ako naša ljubav nije bo- 
žanska, zavedeni smo, i na putu smo propasti, Kroz 
kratko vrijeme ćemo osjetiti da smo prevareni i iz- 
gubljeni. 

Naprotiv, ako Bog vlada u prijateljstvu ili obite- 
lji, pratit će nas sama sreća, Nijedno srce nije tako 
spremno da se podade u pukoj, nježnoj i trajnoj lju- 
bavi kao srce, koje je nesebično i puno Boga. Ovakvo 
počiva na temelju, koji se ne može pokolebati, na iz- 
voru iz kojeg ljudska ljubav može uvijek crpsti 
vječne i snažne motive, ustrajnost, razboritost i dje- 
lotvorni lijek za sve rane, Bog vodi i oživljuje svaku 

našu vezu, on ulijeva ljubav, jer je on vječna i ne- 
iscrpiva ljubav. 

Uostalom, moramo u Njega pitati snage, jer je 
ljudska ljubav gotovo mrtva, Svaka ljubav na zemlji 
postoji u vidu Božjeg plana, zato ju mora voditi i 
usavršavati već na zemlji Božja ljubav, 

Naša je ljubav u poredbi s Božjom ljubavi slična 
prvim pojmovima znanosti koji su tek u začetku, 
škrabanju maloljetnog slikara koji će se kasnije raz- 
viti u genija, ili vojničkoj bojnoj vježbi, Svaki je po- 
četak tek blijeda sjena onoga, što ima nastupiti. Do- 
bro nema završetka na ovoj zemlji, Pa, ako je ono 
naša sudbina, moramo trajno za njim težiti, inače 
nam ono potpuno izmiče, 

Prijateljem se ne koristimo, ako on nije potpun 
prijatelj i ako nije odraz našeg zajedničkog Prija- 
telja na nebesima. Nikakva veza ne donosi ploda, ako 
nas ne izdiže visoko, do Onoga, koji sve ispunja. Vr- 
hovno je dobro takve naravi, da ga svatko može uži- 
vati; prijateljstvo se sastoji u tome da zajedno sudje- 
lujemo u tom dobru, te da ga uzajamno uzljubimo, 
Ljubav nas mora k Njemu voditi, usvajati ga i odra- 
zivati. Ako ona skrene s tog puta, tad nema govora o 
čistoj ljubavi, Ako ga pak mimoilazi može da bude 
i snažna, ali će biti plitka i bezplodna. I tako se zbiva 
da se rješavamo, ako ne potpuno, barem djelomično 
njezine duboke, dinamičke i bitne topline, 

Ljubav sliči mirnoj i glatkoj kosini, koja nas vodi 
do Boga. Ako njezin smjer ne kazuje put do Boga, 
naša nas ljubav može samo prevariti i strmoglaviti, 

Ljubav imade takav ideal da nas mirno vodi kroz 
mnogobrojne faze kao viših, uzvišenijih i bogatijih ste- 
pena nego ih ona sada ima, Onamo gdje će i ona sa- 
ma dobiti snage i dubine, 

Kapljica vode sigurnija je u Oceanu, nego li na li- 
stiću poljske trave, jer je sunce ovdje brzo isuši, Kad 
se voda nanovo slijeva u svoj izvor ne gubi ništa na 
svojoj biti. Štoviše, tu se obnavlja, Slično je u pogle- 
du naše i Božje ljubavi: ako je naša ljubav Bogom 
prodahnuta, na pravom je mjestu, na svom prvom iz- 
voru, I tako se zbiva da se ljubav Božja pretapa u 
našu, a naša u Božju. 


Važno je to da se ne odijeli naša ljubav od Božje 
ljubavi; ni u jednom slučaju, Nek nam je dakle Božja 
ljubav uzor, Zapreke moraju nestati, Ako ovako ne 
radimo, ne ćemo znati autentično ljubiti Božje stvo- 
renje; ljubav će postati ništava tlapnja, 


Bog je jedini dovoljan i nužan; on daje vrijednost 
i stalnost svemu pa i ljubavi, Stoga, ako ćemo pravo 
govoriti, može se biti dobar prijatelj jedino tako, ako 
znamo biti i bez prijatelja oslanjajući se jedino na 
prijateljstvo, što nas vezuje s Bogom, našim najvećim 
prijateljem, Ako hoćemo biti dobar otac, treba znati 
najprije biti zadovoljan s ocem Nebeskim. Tko dobro 
shvati ovu visoku neovisnost, ne će ipak ostati ni 
krut, ni bešćutan ni mizantrop. Naprotiv, ovako shva- 
ćanje nosi čovjeku dostojanstvo i besmrtnost. 


II. 
MRŽNJA 
Neprijateljstvo po nagonu 


»Ako ljubite one, koji vas ljube, govori Spasitelj, 
što radite više nego neznabošci?« »A ja vam kažem: 
ljubite neprijatelje svoje činite dobro onima, koji vas 
mrze i molite se za one, koji vas kleveču«. (Mat., 


V., 44), 

n fo. 
—————-——————-—— > 


Još je netko naš, osim prijatelja i rodbine, Ali, 
nažalost, na to ne mislimo ni mi, a ni naš bližnji, Ži- 
vot naime, koji stvara veze, nosi također sobom mno- 
go nesuglasja; katkada strasti tako zavladaju ljudi- 
ma, da je razdor neizbježiv, 

»Ljudi sliče posudama što plutaju na površini 
vode, te udaraju jedna o drugu«, govorio je Goethe. 
Takvo je gledanje na život možda pesimističko, ali 
ono ipak vjerno slika naše odnose, 

Kad nas netko uzme pretjecati, kad nas ne cijeni 
ili ne odobrava naše postupanje, uzimljemo ga vrlo 
lako na nišan. Pokatkad samo zato što je to on! Što- 
više, znamo pasti te okrivljujemo i prijatelja radi 
nemara i usluge, koju smo od njega očekivati; a 
možda je to bila usluga, koju mi sami njemu ne čini- 
mo; ali ju mi ipak prekrivenim licemjerjem i sebič- 
nošću uporno tražimo, Ako tako postupamo s prija- 
teljem, što onda biva s neprijateljem! 

Nagon nas nuka, da se osvećujemo onima, koje 
preziremo, Na sreću, to ipak ne činimo, ako se boji- 
mo, da će nas zbog toga gore zlo zadesiti. A, ako to 
uopće ne činimo tad se izjedamo od srdžbe, izrugu« 
jemo se i naslađujemo u prijeziru i mržnji, ' 

Ali ne zauzimljemo uvijek neprijateljski stav sa- 
mo radi vlastitih razloga. Ponekad nadovezujemo 
svoje neraspoloženje na zadjevice svojih prijatelja. 
»Prijatelji naših prijatelja su i naši prijatelji«, a ne- 
prijatelji naših prijatelja također su i naši neprija- 
telji. Ne bismo li ih mi možda ljubili izvan ovakvih 
prijateljskih odnosa? No, činjenica je da jedko i 
oštro istupamo protiv neprijatelja svog prijatelja, 
pogotovo ako smo suviše skloni na simpatiju. 

Kad opazimo odakle dolazi zlo, što nas je zade- 
silo, brzo svoju mržnju prote£$nemo na osobe i susjed. 
stvo za koje držimo da su krivi našoj nesreći, 

Dešava se, da poslije ljubavi nastupi mržnja. Ona 
biva sve to teža, što je prijašnja ljubav bila snažnija. 
To biva zato, što osjećamo, da smo izgubili radost i 
ljepotu prijašnje ljubavi. Stoga okrivljujemo onoga, 
koji ju je prvi narušio, Čovjek ponekad mrzi čovjeka 
samo zato, jer je onaj drugi počeo da ga mrzi! Stvo- 
reni smo za ljubav; zato sporovi, koji istrgnu iz duše 
ljubav, bude u nama dvostruko jaču mržnju, 

Protiv ovakvog postupanja Isus hoće da nas oču- 
va pripovijedajući jedinstvo i ljubav, koja ide ususret 
mržnji, ljubav, koja je snažnija od mržnje i koja će 
koliko to bude moguće istu mržnju siliti na ljubav. 


Teško je opraštati 


Ovaj bi nas Isusov poziv morao brzo uvjeriti 
o istini, kako je opasno i neplemenito, kad rado ne 
opraštamo! Ali, upravo je tome razlog u nama sa-« 
mima: i sami smo krivci, jer tko je nevin taj oprašta, 
premda bi imao najviše prava da to ne čini, 

Ne znamo opraštati, jer nam je narav grijehom 
ranjena. Opraštanje traži neki heroizam, osim ako 
se tu radi o nekoj ravnodušnosti ili bedastoj zabo- 
ravi. Oprostiti znači svladati veliki napor, kroz va- 
tru proći. Katkada smo spremniji na smrt, nego li na 
opraštanje. Mnogi su sretni, ako se mogu osvetiti, 
pak nek ih onda i nestane. Teško se naime pustiti 
razoružati od neprijatelja; velika je to žrtva za 
ovako bezglavu oholost, koja često ni za svoj život 
ne mari, 

Opraštanje je neka vrst »ekstaze«. Etimološki je 
ekstaza isto što i izdići se iznad svojih sila, u bo- 
žanske sfere, do samog Boga. Ako to primjenimo na 
ovu temu, zapanjeni i s ganućem promatramo neke 
slučajeve iz Evanđelja, kao priču o rasipnom sinu, 

slučaj žene zatečene u preljubu, ili vapaj s križa: 
»Oče, oprosti im... !« 

Istina je ipak i to da naša narav teži za heroiz- 
mom. On je duboki smisao naše naravi, kazao je 
William James. Na njega nas nagoni stvaralačka 
sila, ali koliko nas stvari zaustavljaju na tom putu! 
Na heroizam nas ipak nuka nešto iz dubine naše 
duše. Ako se odazovemo ovom nutarnjem pozivu, 
možemo se nadati uspjehu i dobru. Kad jednom sa- 
milost i heroizam pobjede, tad traže još više; odu- 
ševljeni srećom, neogranićeno se puštaju voditi svo- 
jom visokom plemenitosti, Sjetite se urotnika Cine 
kojemu je August velikodušno oprostio. Pogledajte 
u Evanđelju Isusa i sv. Petra, Ljubav je nezasićenija 
od mržnje, i sama se sobom ne zadovoljava. 

Divno je opraštati. Tko ljubi, taj nije miran dok 
ne svlada mržnju, te ju preobrazi u ljubav. 


Dvostruka je pobjeda oprostiti. Jer, ako je istina 
da je mržnja snažnija, kad se rodi iz narušene lju- 
bavi, istina je također i to da je ljubav što se rodi 
iz mržnje još dublja i izrazitija. I u duši se budi 
novo, snažno veselje. Razboriti heroizam vodi do 
novog heroizma. Tu postoji neko plemenito matje- 
canje. Koliko puta se na taj način zbudnu čudnovata 
obraćenja, za koja se činilo da ih je prekrila mrka 
noć: od neprijatelja najednom biva prijatelj! Koja 
li je to veličina, kad tako nevoljna narav izvodi 
ovako visoka djela ljubavi! 

»Blagost je, kaže Shakespeare, dvaput blagoslo- 
vljena; blagosliva onoga, koji je blag i onoga prema 
kojemu iskazujemo blagost.« — »Ako dadneš ne- 
kome novaca, kaže sv. Augustin, ti ga gubiš, dok ga 
drugi stiče; ali ako od ljubavi svoje dijeliš, još ju 

više stičeš.« Ako pak ljubav razgoni k tome i mržnju, 
onda imamo dvostruku korist. 

Kad svladamo taj veliki napor prema plemenitom 
pozivu samog našeg srca, ne ostaje nam ništa ljepše 
i velikodušnije željeti! Bijedan je to život, koji izjeda 
mržnja. Nesretan je, a i njegovo ga jedko veselje 
sadistički muči. Ako mu odgovorimo mržnjom, osu- 
dili smo sebe na iste muke, i ranili smo sebe i njega. 
Ostanimo radije jedan i drugi sretan, kao dva brata, 
u veseloj i plemenitoj suradnji, 


Ali dostojno čovjeka 


Ono što Psalam govori o milosrđu Božjem, vri- 
jedi i za čovjeka: »Et miserationes ejus super omnia 
opera ejus.« (Ps, 144, 9,). Milosrđe je znak veličine, 
ono ne trpi ni oholosti, ni prostote, ni slabosti. 
Opraštanje je neka vrst entuziazma; kako onda 
može biti bez plemenitosti? Oprostiti znači izdići se 
iznad sebe i svojih zahtjeva, pokazati se nadmoćniji 
od sredine. Bitno je pravilo naših odnosa: prave- 
dnost; a tko pravedno radi poštiva ljudski zakon, 
i tako sudjeluje i u vječnim zakonima, Milosrdan 
čovjek ne govori toplu riječ svom bratu čovjeku, 
nego samom Bogu. 

Opraštanje je s površine gledano neznatna stvar, 
ali promatrano s mutrine veoma je uzvišeno. Ono 
dopire do samog Boga i od njega dobija neiscrpivu 
snagu. Blagost je nesavladiva. Protivnik me može 
nagnati da trpim, ali me ne može prisiliti, da se 
s njim izjednačim u tome. Bio on ne znam kako 
bijesan i razdražen, ja mogu ipak ostati miran i da- 
leko od njegove srdžbe. Možda sam po zloći i ne- 
strpljivosti slabiji, ali sam superiorniji od njega, jer 
vladam svojim nagonima, zlobnim i naprasnim stra- 

stima, I tako mogu ukrotiti razdražljivost, svladati 
mržnju, koja poput otrova prodire u dušu i truje ju, 
Ovu odvažnost sam Bog nadahnjuje. 


Kad se pokažete gospodari samih sebe, vaš će pro- 


tivnik pocrvenjeti od stida, Ovakvo postupanje budi 


u čovjeku smisao za lijepim, koje u svakoj duši pri- 
tajeno leži. Ono k tome doziva u pamet veličinu ljud- 
ske duše. Ne osvećuj se! Ovo vam ulijeva snage, ko- 
jom ćete svladati svaki moralni napor. Dakako, ne 
govorim opet ovdje o tupim i strašljivim tipovima, 
koji i ne osjećaju uvredu. Ljubiti one koji su nas uvri- 
jedili najuspješnije je sredstvo, da vas nitko unaprijed 
ne uvrijedi, 

Protivnik se osjeća pobjednikom, dok vi snujete 
novu osvetu, Ta, što je drugo i htio nego da vas raz- 
draži? Zadovoljan je, ako se i vi izjedate od muke, 
Svladajte ga radije mirnoćom i unutarnjom slobodom, 

Uspješnije je dostojanstveno šutjeti, nego li se kr- 
vavo oprijeti, Odmazdom se samo podvostručuje zlo; 
blagost ne traži ni najmanju odštetu. Dok kujete osve- 
tu, izjednačujete se s lošim životom i načelima svog 
protivnika, Zlo za zlo, i zlo iza zla, ostaje još uvijek 
samo zlo. Blagost pretvara zlo u dobro. I ona voli ve- 
liku i snažnu borbu, i ona se bori sa svima i s pojedin- 
cem; ali, kad pobjedi, ona triumfalno prolazi, kao 
pobjednica, u kojoj je pobjedila ljudska i Božja na- 
rav, Bog se diči svojim milosrđem, pa zašto da se i 
čovjek s njim punim pravom ne ponosi? 


Dužnost opraštanja 


Odluka je neplodna, ako nije praćena živom že- 
ljom i snažnom voljom. Da možemo ljubiti neprijate- 
lje, treba biti velikodušan; ali to je 1 naša dužnost. 
Tko tako ne misli i ne radi, taj se ne može nazvati 

kršćaninom, U praksi će to tražiti najrazličitije pri- 
mjene, Bog pozna ljudsko srce i pravu prostodušnost, 

Tkogod ne može kazati »oče naš« osjećajući du- 
boko da je i on dužnik svim ljudima, pa i svojim pro- 
tivnicima, taj nije dijete Božje, »Bog je htio da po 
Isusu ponizi sve sa sobom, učinivši mir krvlju njego- 
vom na križu, da, po njemu: sve, što je na zemlji i 
što je na nebesima«, (Kol, 1., 20,). Plemenite li po- 
bjede! Isus nas je s Bogom pomirio; ali to je nemo- 
guće, ako se mi međusobno ne izmirimo, Oprost mo- 
ra biti potpun, inače se to ne zove oprost, Jedan te 
isti je pojam, ljudi braća, djeca Božja i braća Kristo- 
va, Ali je ovo zadjne neodjeljivo od prvoga; ono im 
daje svu vrijednost, »Ako tko reče: ljubim Boga, a 
mrzi brata svojega, lažac je.« I, Iv., IV., 20.), 

K tome nas Evanđelje upozorava da je ubojstvo 
mrziti brata svoga, »Svaki, koji mrzi brata svojega, 
ubojica je.« I, Iv., IIL, 15.). Zašto? Jer mržnja pri- 
tajeno teži da upropasti drugoga, Poznate li kojeg 
čovjeka, kaže Shylock u »Mletačkom trgovcu«, koji 
mrzi nekoga i ne želi mu istodobno smrt?« Možda 
na to ne misli, ali ga nesavjesno želja tamo nagoni. 
Štoviše, mi kršćani to protežemo i nadalje, Netko vas 
je uvrijedio ,i nazvali ste ga krivcem u svakom po- 
gledu, ne opraštate mu ni pod koju cijenu; a što to 
znači? Zatvarate mu zauvijek vrata svoga srca! Zar 
ćete ga onda pustiti da se izjeda bez nade u popra- 
vak? Ne ćete li mu možda biti krivci vječne propasti? 

Poznato je svakome grozno postupanje  Condot- 
tier-a, Samo su gledali da zateku svog protivnika u 
teškome grijehu. Ponekad su ga na nj nagovorili i si- 
lili; a onda su zahtjevali, držeći mu ruku za vratom, 
da zaniječe Krista, Pa kad bi to postigli, dokončali 
bi mu život, nek ga još i Božja osveta snađe. Zar im 

i vi nijeste slični, da tvrdoglavo odbijate brata, koji 
vas moli za oprost? Sv, Ivan govori o ubojstvu, Zaista 
je to pravo ubojstvo, duhovno i tjelesno, jer tako ra- 
dimo protiv čovjeka i Božje vječnosti, 

Mržnji je porijeklo u paklu, a ljubavi u nebu, Bog 
se odrazuje u ljubavi. Mržnja mu se protivi, jer se 
protivi njegovoj svetoj volji, kojim stvara i uzdržava 
sva bića, 

Kad sam govorio o ljubavi prema bližnjem, htio 
sam istaknuti potrebu i dužnost da naši odnosi budu 
vezani s prvim začetnikom njihovim, s Bogom, po ko- 
jemu smo mi svi jedno. Ovo je naročito potrebno pri- 
mijeniti ovdje, Mržnju treba u korijenu liječiti, Tre- 
ba izmijeniti svoje poimanje, smjer i stajalište, U to- 
me je sva tajna, da u bližnjemu vidimo Boga, au 
Bogu bližnjega, da se svojom slabom i okljaštrenom 
ljubavi i popnemo do izvora ljubavi, nek ju sam Bog 
novim životom produhovi, 

Neprijatelj je naš brat, kojeg smo mi prezirali, On 
je naš brat, o tome nam svjedoči čovječja narav, čo- 
vjek i Bog. 

Bilo bi ipak krivo misliti da je u sebi bolje ljubiti 
neprijatelja nego prijatelja. To nije točno, jer se pri- 
jateljstvo temelji na zasluzi i srodnosti; a kod nepri- 
jateljstva fali i jedno i drugo. Ali ako takva ljubav 
u sebi nije bolja, ona je zaslužnija i dokaz je, da smo 
ipak neovisni i da se možemo herojski izdignuti iznad 
svojih zahtjeva, No to je nemoguće bez Božje pomo- 
ći, To se ne da opravdati, tu progovara samo nadah- 
nuće, I to nadahnuće, koje nadilazi čovječje snage. 


Kršćanin velikodušno oprašta 


Lacordaire je ovakvu ljubav ubrajao u naročite 
kreposti (»vertus rćservćes«); a to znači da su vlasti- 

te kršćanstvu, Odvažno je predbacivao svojem vre- 
menu, da ide samo za tim da razbukti čovječje nago- 
ne i da naruši ono plemenitosti, što je još u duši osta- 
lo. Isticao je, da se nova zapovjed odnosi na ljubav 
prema neprijateljima, ' 


Neka je plemenita duša govorila: »Osjećam Boga 
u sebi. Ako je on dopustio, da me ljudi vrijeđaju, 
ako on trpi ljude, koji me napadaju, zašto ću ja biti 
uznemiren, dok Bog šuti?« Neki je pisac htio na ovo 
Valjda nadovezati svoju misao, kad je ovako napisao: 
»Prepustimo Bogu svoje bližnje i nemojmo misliti da 
imamo pravo govoriti: dosta mrzim i prezirem tog 
čovjeka, ali ljubi ga zato Bog u meni. Ovo je prigoda, 
kad možemo otvoreno dokazati, da je misao i volja 
Božja naš zakon, i da njegovo srce bdije nad našim. 
Osjećajmo živo ovu njegovu prisutnost, i ne budimo 
škrti u opraštanju, Ako tako ne radimo, zastranit će- 
MO, i s pravom će nam se predbacivati, da lažemo kad 
molimo »Oče naš«, 


»Oprosti nam dugove naše, kako 
i mi opraštamo našim dužnicima«, 


Pogađamo li dobro smisao ovih riječi? Oprosti 
nam, kao što i mi opraštamo, isto tako kao što mi 
opraštamo, onoliko i kako opraštamo, A to znači, 
oprosti nam, ako i mi oprostimo, Stoga, ako ne opra- 
štamo, ista nas naša molitva osuđuje, Ne spašavamo 
se po pravdi! Pitamo preko molitve dar blagosti, i ova 
nas sama molitva uči da i mi sami budemo blagi«, 
tako stoji u »Mletačkom trgovcu«, 


Ako ne opraštamo drugome, nemamo prava od 
drugoga zahtjevati, da i nama oprosti. Kadgod se 
osvećujemo ili smo spremni na osvetu, očito dokazu- 
jemo, da smo pobijeđeni. Ako se sami ne znamo iznad 

toga izdići, zašto da slično od bližnjega tražimo? Za- 
što tražimo od drugoga herojske snage, a mi sami smo 
robovi nagona? Kad znamo, da je teško sebe nadvla- 
dati, ne bismo se smjeli toliko čuditi jadu svoga bliž- 
njega. Ta, ne će on postati ni bolji ni gori time, što 
se mi osjećamo povrijeđeni, 

Bili mi čiste ili nemirne savjesti, Bog ne trpi, da se 
tjesnogrudno ponašamo u opraštanju, Božji radovi su 
dani svim ljudima, zato treba i opraštati svim ljuđi- 
ma. I to je Božji dar, koji moramo nesebično među- 
sobno dijeliti. Bog hoće, da i u ovome postupamo kao 
sa suviškom svoga blaga. Sveti su Oci često isticali, 
da je lopov svaki onaj, koji svoj suvišak čuva samo 
za sebe, Slično veli i sv, Pismo: Bog nas nadahnjuje 
da bližnjemu opraštamo; tko se u tome pokazuje se- 
bičan, ubojica je. , 

Naprotiv, ako velikodušno opraštamo, još više sti- 
čemo prava da nas drugi ljube i da nam opraštaju. 
Time se naše veze u Bogu osnažuju, zbližuju, ujedi- 
njuju s Ocem i Sinom; i ljubav kao najveći zakon uči 
nas da budemo prijatelj i onome koji to ne zaslužuje. 


Taktika 


Ako odijelimo, opaža Spinoza, pojmovno neki 
osjećaj od njegova uzroka i nadovežemo ga na dru- 
ge misli, ljubav ili mržnja gube na snazi, a i sami 
dojmovi u duši bivaju slabiji, Jer, veli on, ovaj osje- 
ćaj uzroka nas uznemiruje; pa, ako uzrok uklonimo, 
riješili smo se i posljedice, 

Treba samo vidjeti, da li se to može u našem slu- 
čaju primjeniti. Za kršćanina je moguće, da uvrede 
koje ga nagone na mržnju nadoveže na »druge misli«; 
dapače, to je njegova dužnost. Zar ne znamo, da sve 
od Boga dolazi? Nije li nam jasno, da se konačno sve 

zbiva između nas i Boga? i da su naši protivnici samo 
sredstvo nebeskog suca? 

Uvreda kao uvreda potiče od čovjeka, ali nas nije 
bez privole Božje zadesila, Naše slabo i pokvareno 
srce mora s više obzira pristupiti čovjeku! Netko me 
je uvrijedio, To je istina, ali vrlo neposredna, Treba 
ovu stvar _ promatrati s drugog gledišta, iz daleka, 
svodeći sve na apsolutno, i susresti ćemo se s vječ- 
nom istinom, o kojoj Isus govori, da oslobađa sve, 

O tome su Stoici mnogo raspravljali, Tvrdili su 
oni i prije Spinoze da učinak utisaka ovisi o poimanju 
njihova uzroka, Stoga treba izmijeniti misao ili je čak 
potpuno napustiti, »Okani se misli, veli Epiktet, i ne- 
stalo ti je rane; zaboravi na misao o rani, i nestalo je 
rane«, Možda se u prvi mah čini da je ovakvo mišlje- 
nje cjepidlačarenje, ali zadubimo se malo dublje pak 
ćemo otkriti njihov pravi smisao. Kršćanin u njemu 
nalazi tri praktična načina kako da vlada svojim 
srcem, 

Prvi je čisto privremen, nedovoljan u sebi samom, 
ali u pogledu taktike vrlo dragocjen, Sastoji se u ovo- 
me: Ne mislite na uvredu, pokušajte ju zaboraviti na- 
stojeći duhom skrenuti na misli, koje nijesu u vezi s 
time, 

Kazat će netko: Lako je reći, ali je teško u djelo 
sprovesti, to znači bolesniku savjetovati da spava ili 
da pjeva neku romancu, — Ali zar su naša neprija- 
teljstva uvijek tako kobna? Zar i vrijeme nije dobar 
pomagač? Zar nema uzvišenijih briga, prijatelja, ili 
nekog korisnog zanimanja, koje bi skrenulo na sebe 
pozornost našeg duha? 

Ne zanemarivši ovo nuzgredno sredstvo, latimo se 
živo onoga, koji je sam po sebi dovoljan i koji može 
vrlo lako da dobije dvostruki oblik,  Tužimo se na 

uvrede ili patnje imajući u vidu isključivo čovjeka. 
Ali, treba da znamo, da sve to dolazi i od Boga. To je 
i opet jedan slučaj njegove neshvatljive i brižne Pro- 
vidnosti. Moramo se uvjeriti da ova kušnja nije izvan 
njegova plana, isto tako kao i svaka druga, koja vodi 
do spasonosnog cilja, 


Ako ipak, protiv naše volje, protivnik ne popušta, 
promišljajmo onda na nestalnost i slabost koja nam 
je svima zajednička, Sjetimo se u taj čas koliko je 
vrijedniji mir i prijateljstvo. Latimo se sredstava koji 
će pod bilo koju cijenu braniti vrednote duha, Probu- 
dimo u duši plemenitost i strpljivost, blagost i snagu 
kojom ćemo svladati zlo, ali ne protuudarom, nego 
ljubavlju, Evo plemenite primjene stoičke nauke! Sve 
se to konačno dade izraziti jednom mišlju: Bog i red 
koji vlada svijetom, te vrhovna istina koja prožimlje 
i naš život, eto, to je pravi način i sredstvo dobre 


taktike, 


Do istog se cilja dolazi još jednim putem, ali treba 
njim smjelo udariti. Ne mislim na bijeg; naprotiv! 
Treba se oboriti na protivnika, na sami uzrok zadje- 
vica i napasti, Oboriti se, da! ali, kad smo mu došli 
blizu, prsa uz prsa, srcem uz srce, što nam se ukazu- 
je? Ono što smo drugim putem otkrili: protivnik je 
moj brat, on trpi kao i ja, mogu ga utješiti samo ako 
hoću, mogu se i pomiriti s njim; opazit ću, doista, da 
su naši odnosi narušeni, ali će mi biti jasno i to da: 
postoji mogućnost, da opet zadobijem njegovo srce 
za sebe, prodrem još dalje, kako te vele ratnici, i ako 
doprem do mjesta i stvari, o koju se spotaknulo moje . 
srce, bljesnut će pred mojim očima novo svjetlo, koje 
sve preobrazuje: Bog! Osjetit ću, da je u blizini Bog, 
koji svemoćnom voljom i mudrošću neshvatljivom 
ravna s onim, što mene straši; saznat ću, da je Bog 

moju patnju na dobro okrenuo, i da se ništa ne zbiva, 
što on ne bi mudro za moje dobro činio, 


»Ne bi ti imao nada mnom nikakve vlasti, govorio 
je Isus Pilatu, da ti ona nije dana odozgo«, Ovo mo- 
žemo primijeniti na sve one, koji nas vrijeđaju, na 
svaku nepravdu ili nasilje koje nas zadesi, Pogledaj- 
mo često na visine, prepustimo prvenstvo u svim za- 
pletajima Bogu, uzdajmo se jedino u njegovu moć, ne 
izgubimo vjere u njegovu Providnost, koja sve na do- 
bro okreće, primajmo ponizno patnje, ljubav kao i 
mržnju, — i onda će zastalno pobijediti ljubav mrž- 
nju, a svijetlo tamu, 


Ako se ne možemo riješiti zadjevica, to je samo 
zato, jer se suviše zaustavljamo na tricama, jer sma- 
tramo odveć jasnim ono, što je vrlo nejasno. Ovo nas 
spriječava i onesposobljuje da shvatimo pravu istinu. 


Svi ljekovi, koji nam se pružaju protiv srdžbe i 
sporova vrijede toliko koliko su u vezi s vječnom is- 
tinom, Ovdje smo jedino stalni. Kad nas nadahnjuje 
Bog, možemo biti stalni, da smo na pravom putu, i što 
smo u vjerniji sve će više rasti naše pouzdanje u nje- 


gov auktoritet, 


Pravednost traži da oprostimo 


Kad bi uvreda bila samo uvreda, a neprijatelj is- 
ključivo neprijatelj, trebalo bi se klonuti i jednoga i 
drugoga; to traži sama narav uvrede i sebična ljubav. 
Ali su i naši protovnici ljudi, što više, oni su na neki 
način bogovi, Uvrede su samo sredstvo u rukama 
Božjim. A onaj, koji nas vrijeđa, dijete je Božje i lju- 
bimac njegov; on je put i sredstvo, kojim se Bog nama 
približuje, Stoga nam čovjek mora biti još miliji brat 
i to u svakoj zgodi. Ta, on je bio i ostaje u načelu, pa 

mora biti i u praksi, jer to zahtjeva naša zajednička 
svrha, 

Nije nam neprijatan neprijatelj, kaže sv. Augus- 
tin, nego njegov grubi istup, Borimo se dakle protiv 
toga, a njega poštujmo. Suprostavimo se onda pra- 
vim lijekom, ali bez zlobe i žestine, Liječimo bolest 
zdravljem, a mržnju ljubavlju. 

Ako je istina da je grijeh, a ne sama činjenica, 
kriva razdoru, onda zbilja moramo protivnika razu- 
mjeti i žaliti, Možda i on sam trpi radi svoje mržnje, 
a tko zna, da ga radi toga ne čeka još kobnija nesre- 
ća, Sažalimo ga _ i pristupimo k njemu puni ljubavi. 
Toga je on potreban! Spomenuo sam malo prije, da je 
mržnja novi oblik narušene ljubavi, odmazda i borba 
protiv posljedica izgubljene ljubavi. Ona je stoga 
grešna bolest, Dobro će onda djelovati lijek ljubavi, 
te bi bilo plemenito i korisno upotrebiti ga, 

Sretan je onaj, koji ljubi, ali je sretniji onaj, koji 
navede na ljubav onoga, koji se guši u mržnji! »Ako 
te netko vrijeđa, kaže Velliers de L'Isle-Adam, ne 
vrijeđa zapravo tebe, nego ideju što ju ima o tebi, t, 
j. samog sebe«, Tko me napada ili mrzi, ne ma drugog 
partnera osim svoga neprijateljskog držanja. 

Moja je ipak dužnost da ublažim mjegovu ranu. 
Nijeli onaj što me je uvrijedio bio prije svega moja 
žrtva, a tek onda moj krvnik? Nijesam li ga ja izaz- 
vao? Da li sam ja dao povoda onda srcu da me pre- 
zre, ja, svojom ohološću, surovi mzahtjevima, svojim 
pretjeranim i neobuzdanim sebeljubljem? 

Sebe vrlo lako opravdamo. Ponekad držimo, da ni- 
jesmo ni malo odgovorni za zlo, a možda smo upravo 
u času kad je vatra planula, mi sami nagomilavali za- ' 
paljiv materijal, i onda se ravnodušno udaljili, Mo- 
žda mi nijesmo izbili iskru i izazvali požar, ali plame- 

nu pogoduje sve što je upaljivo. Ako me netko na taj 
način mrzi i ako ja jednakom mržnjom odgovaram, 
dvostruko sam zato odgovoran, 

U svakom slučaju, bili ili ne bili krivci, moramo 
znati da smo kao članovi tijela Kristova odgovorni, 
Svaki pojedinac je odgovoran za svih, Naša je dakle 
dužnost da liječimo ranu, koja teško peče našeg bliž- 
njega. Koliko se puta izjedamo od srdžbe upravo 
onda, kad bismo morali priteći u pomoći 


Dužnici smo svojih neprijatelja 


Što velim? Morali bismo biti zahvalni svome pro- 
tivniku, što nam je pružio prigodu, da mu priteknemo 
u pomoć, Svako je iskušenje dar Božji. Ako me prije- 
zir mog protivnika muči, i ako me vjera uči da time 
bivam sve sličniji Isusu Kristu; ako sam time jasno 
uvidio svu svoju bijedu, nedostatke i mane, nijesam 
li time dosljedno postao Bogu miliji? 

Protivnik se tomu ne će radovati, što me je Bog 
uzeo u zaštitu, Ali Bog će se već i za njega pobrinuti, 
nagradom ili kaznom. No, ovo se mene ne tiče; izme- 
đu Boga i mene postoje samo dva međaša: dobročin- 
stvo i sredstvo u njegovim rukama, 

Ako nas roditelji ne ljube onako toplo, kako to 
moraju raditi roditelji, zar smo mi time rješeni duž- 
nosti, da ih ljubimo kao njihova djeca? Nel Jer Bog 
se iza njih skriva, on će sam primiti onu ljubav, koju 
možda naši roditelji i ne zaslužuju, Isto tako, kad je 
Bog htio da nas mudro iskuša preko našeg protivnika, 
morali bismo blagoslivati Boga i govoriti: Oče svih 
ljudi izliječi onoga, koji mi je tvoj dar donio. 

Bog se i zlom služi, da nas utvrdi u dobru. Zato 
moramo rado primiti zlo kao i dobro, Bog će možda 
ipak kazniti mog protivnika, ali ne će mene, samo ako 

budem spreman bratski priskočiti u pomoć potrebno- 
me. Pa i kad taj ne bi zasluživao moju pomoć, zaslu- 
žuje je Bog. Uostalom, što bi se dogodilo, kad bismo 
primali od ljudi ili Boga samo ono što smo zaslužili? 
»A_ ja vam kažem: ljubite neprijatelje svoje, činite 
dobro onima, koji vas mrze, i molite se za one, koji 
vas progone, da budete sinovi Oca svoga nebeskoga, 
koji čini, da sunce njegovo izlazi nad zlima i dobrima, 
i daje kišu pravednima i nepravednima«, (Mat., V. 
45.). Sunce ističe nad svima, ono zapada pred svima 
bez razlike, Grije sva polja i čini da dozrijeva svako 
sjeme. Narod nikad ne trpi iznimke, Bog je Otac sviju 
sve do zadnjeg dana strašnog Suda, i trpi svu neprav- 
du na zemlji, Pa zašto onda i mi ne budemo barem iz- 
daleka slični Nebeskome Ocu opraštajući velikodušno 
jedan drugome? 


Pravedan čovjek postupa i s drugim pravedno. 
Ako se nama oprašta, oprostimo i mi. Ako nas strp- 
ljivo drugi podnose, podnosimo i mi njih, U nama po- 
buđuje odvratnost sluga iz Evanđelja, kojem je gos- 
podar oprostio sav dug, a on sam se baca na grlo svom 
dužniku, da mu isplati vrlo neznatan dug, Pa i kad ne 
bismo imali išta opraštati ili snositi, opet nam jedno 


ostaje: težiti prema savršenstvu, 


Budite savršeni 


Budite savršeni,,, Gospodin nam to savjetuje 
kao stvar vrlo prirodnu, prikladnu i nužnu, Ovo je 
zakon, koji sve ostalo pojednostavnuje. Čim udarimo 
stramputicom, izgubimo pravi smjer života; a ako se 
to tiča odnosa s ljudima, upletemo se u mrežu iz koje 
se teško kasnije rasplesti, Teško je pravo saznati tko 
je prvi počeo, Netko vas uvrijedi, i vi ne ostajete du- 
žni, Pa, ako i on proslijedi, što će se dogoditi? 

Mir se postizava  nesebičnim  naprezanjem i is- 
pravnim prosuđivanjem, Radimo koliko je do nas, ali 
to ipak ne zahtjevajmo od drugoga. To je pravilo svih 
nesporazuma. 3 

Samo je jedan izlaz u traženju vlastitog prava, 
ispuniti svoju dužnost, Ili bolje kazano, ne obazirimo 
se na ništa, nesebično stupajmo naprijed, Netko nas 
je uvrijedio, oprostimo mu, Izaziva nas, ostanimo 
mirni, Ako nam je netko neprijatan, tražimo dobar 
izlaz do prijateljstva.  Iskazujmo se svakome blagi, 
hitri i dobri, u svim zgodama, s jednakim dostojan- 
stvom i razboritošću kao i s ljubavlju, 

Kao kršćani jedno smo;ne zametajmo nikad boj. 
Ako i bukne za čas, poslušajmo onda sv, Augustina 
što nam dovikuje: »Među vama neka ne bude razmi- 
rica, ili, ako ih ima nek ih brzo nestane«. 


»Neka sunce ne zalazi nad vašom srdžbom« (Efež, . 


IV., 26.). Ako srdžbu, pa bila ona i časovita, ne ugu- 


šite, ona se osnaži tako, da ju je kasnije teško iz srca 


iščupati. 

Nije opasno, ako srce pati, ali je kobno, ako padne. 
Nemojte ništa započinjati ogorčena srca, Ne ulazite u 
život zaboravljajući načela života, Nek je sve u Kri- 
stovu duhu, 

Stupati stazom života i stati daleko od vaše braće, 
znači izgubiti put, koji vodi do Boga. 

Držmo se zajedno i ne žalimo nešto pretrpiti za 
ovu stvar! Budimo jaki! Ako vas netko udari po jed- 
nom obrazu, pružite mu i drugi, Ako vam netko zapi- 
ta košulju, dajte mu i plašt! I ako vas netko prisili da 
gazite s njime tisuću koraka, proslijedite još toliko. 
Budimo savršeni kao naš Otac nebeski, ako ne želimo 
izgubiti put, koji do njega vodi, 

A. D. Sertillanges O. P. 
član Akađemije Moralnih i Političkih Znanosti 

Priprava i ustrajnost o razmatranju 
(Nastavak ) 

3, Treći uslov, koji se mora ispuniti za vrijeme 
samog razmatranja (vidi D, Ž, br, 4, 1940) jest, da 
predmet, o kojemu ćemo razmatrati, bude već 
prije razmatranja odabran, već una prijed do- 
nekle pripravljen. Ovo vrijedi nadasve za 
početnike, Jedino, kad je duša već donekle napredo- 
vala i dobro izvježbana u unutarnjoj molitvi te je već 
nekako trajno združena s Bogom preko dana, tada se 
može proći bez ove priprave, Inače, prema nauci naj- 
boljih učitelja duhovnog života, predmet razmatranja, 
mora, barem u općenitim potezima, biti pripravljen 
već prije samog razmatranja, Tako, na primjer, ako 
razmatranje obavljemo ranim jutrom, morat ćemo od- 
rediti i pripraviti večer prije ono, o čemu ćemo su- 
tradan razmatrati. Što se izbor razmatranja manje 
prepušta slučaju i što se taj izbor manje vidi za 
vrijeme samog razmatranja, time je uspjeh unutarnje 
molitve sigurniji. Nemar u odabiranju i pripravljanju 
predmeta naznačen je kao jedan između uzroka, 
koji obično prouzrokuju suhoću (v, Ribert J,: Ascć- 
tique chrćtienne, XXXVIII, 6). 

Ova se priprava vrši otprilike ovako: Odredili 
smo uz savjet duhovnika, ili nam je on sam naredio, 
o čemu obično imamo za neko vrijeme razmatrati. 


. Sada potražimo u kojoj duhovnoj knjizi koja ras- 


pravlja o tom predmetu (kreposti, mani, otajstvu), 
nešto što nam se čini, da će nas najzgodnije poma- 
gati u samom razmatranju o toj već odabranoj vjer- 
skoj, duhovnoj istini. Kad smo to našli, tu ne samo 
stavimo materijalni znak za sutradan, za određeno 
vrijeme razmatranja, nego, što je glavnije, bacimo 
barem jedan letimičan pogled na sve, što namjera- 
vamo razmatrati, ili pročitajmo po koji redak tako, 

da nam se na tomu zaustavi, fiksira, naša misao. 
Nastojmo se koji put na to navratiti u ono među- 
vrijeme, što nam do razmatranja ostaje. Dobro bi 
bilo, kad bismo s tom mišlju išli na počinak. Kad je 
došlo vrijeme razmatranja, tada nastojmo dublje i 
sa što više čuvstva zaposjesti taj predmet, uživjeti 
se u tu istinu, u to otajstvo, u tu krepost ili u štet- 
nost te mane i dovesti to u odnošaj s našim životom. 

Ova metoda, ovaj postupak je svakako potrebit 
za one, koji se nalaze u svijetu (i za one, koji su u 
samostanu, ali provode više aktivni život i nemaju 
svoj dnevni rad isprepleten molitvom kao što to 
imaju stari monaški ili kontemplativni ili aktivno- 
kontemplativni redovi. ' 

Stari redovi nijesu u svom početku i za dugo vre- 
mena imali ni metoda razmatranja pače ni samog 
razmatranja u onoj formi, kako se danas propisuje 
za neko određeno vrijeme od sata ili p6 sata, Ali to 
je shvatljivo, ako se sjetimo, da je tu bilo zajednič- 
kog ili privatnog duhovnog štiva i pouka samostan- 
skog starešine; da je tu vladala trajna atmosfera 
tišine i sabranosti, pjevala se svečana služba Božja 
više puta dnevno, Jasno je, da su na taj način re- 
dovnici bili i te kako pripravni i rasploženi, da sami 
za sebe obavljaju duboku intimnu unutarnju molitvu 
bez ikakvih »metoda« i »priprava« u današnjem 
smislu tih riječi, 

Ovoga se različitog stanja moramo sjećati, ako 
hoćemo ispravno suditi o nekim metodama razma- 
tranja, koje se danas preporučuju i mnogim redov- 
nicima starinskih redova. Ove su metode i njima, 
barem za neko vrijeme, potrebite, da što prije i 
sigurnije dođu do prave nutarnje molitve, Ako smo 
u nastojanju oko duhovnog savršenstva ustrajni i 
ovim metodama vjerni, doći će, i možda kroz ne 
dugo, vrijeme, kad će nam metode biti beskorisne 

4 


i kad će nam najbolja i najkorisnija metoda biti raz- 
matrati »bez metode«, 


Važno je ovdje napomenuti, da se ne moramo 
uvijek i pod svaku cijenu držati ove priprave pa ni 
za ono razdoblje našeg duhovnog života, u kojemu | 
nam je inače ova priprava potrebita, Ne moramo 
baš uvijek o onomu razmatrati, što smo već prije 
pripravili, Može se naime dogoditi, nadasve kad 
smo bili vjerni našim dužnostima duhovnim i staleš- 
kim, da odmah na početku razmatranja, ili u nekom 
času samog razmatranja, dobijemo od Boga i osje- 
timo »dar i milost molitve«, da razmatramo o ne- 
čemu sasvim različitom od onoga, što smo bili una- 
prijed. pripravili, U tom času milost nas je Božja 
prosvijetlila o nekoj posebnoj istini ili otajstvu i 
osjećamo neki žar, neku privlačivost, prema tomu, 
Tada se treba svakako prepustiti ovom nadahnuću 
s neba i slijediti svijetlo milosti, Takovo će razma- 
tranje biti mnogo intimnije i korisnije od onoga, što 
mi sami pripravimo. Djelo je to Božje dobrote, 

Izuzevši ove iznimne, i u početku ne česte, slu- 
čajeve, razmatranje treba pripraviti. Po sata vre- 
mena osamljenog razmatranja je sasvim malo, 
da se orijentiramo, snađemo, o čemu nam je zgodno 
razmatrati, da se raspoložimo i baš u živi dodir i 
posjed razmatranog predmeta dođemo, odakle bi se 
gorljiva čuvstva i čvrsta odluka u nama porodila, 
Odluka tako čvrsta, da će imati stvarnog utjecaja 
na naš svagdanji život, 

4. Četvrti uslov, na kojem jako insistira sv. 
Tereza, ako želimo uspjeti u razmatranju, jest 
čvrsta volja ustrajati u razmatranju usprkos 
napasti, muka, suhoće ili dosade, koju možda osje- 
ćamo za vrijeme razmatranja, O tomu govori Sve- 
tica u dvadesetirećoj glavi svoje knjige »Put savr- 

šenosti« (Zagreb 1933, sv. II, str, 81-83). Ovdje ćemo 
to u kratko iznijeti: Tri su razloga, zašto treba ustra- 
jati. Prvi je, što Bog, koji nas obasiplje tolikim 
dobrima i milostima, zaslužuje Ida mu damo ono 
malo vremena posvećena razmatranju, a opet ja- 
mačno ne bez naše velike koristi. A sigurno ne bi 
bilo pravo, kad mu to ne bismo dali posve odlučno, 
već nekako nestalno kao onaj, koji nešto nekome 
pozajmi pa mu opet oduzme, Kad bismo se i mi na 
taj način vladali u razmatranju, čini mi se, da to 
već ne bi bio dar, već bi to prouzrokovalo nego- 
dovanje, To će se s pravom nazvati kukavštinom 
i nedostatkom ljubavi, ako takav čovjek svome do- 
brotvoru ne bi htio predati u vlast kakvu svoju 
stvarcu barem u znak ljubavi, ' 


Drugi razlog (radi kojega moramo čvrsto odlu- 
čiti; putovati ustrajno putem molitve) jest taj, što 
tada (ako smo tako ustrajni u razmatranju) nečastivi 
nema toliko snage, da nas napastuje. On se veoma 
boji odlučnih duša; jer zna iz iskustva, da mu čine 
veliku štetu, pa štogod on učini, da im naudi, sve je 
na korist njima i drugima, a on odlazi s gubitkom. 
A pozna li (vrag) koga, da je promjenljiv i nestalan 
u dobru i neodlučan da ustraje, ne ostavlja ga nigdje 
na miru, već ga uznemiruje sa tisuću bojazni i pre- 
dočuje mu bezbroj teškoća, koje se nigda ne svršuju. 
Znam to veoma dobro iz iskustva, zato mogu o tom 
govoriti, A kažem, da nitko ne zna, kako je to za- 
mašno, 


Treći razlog, koji je veoma znamenit, jest taj, 
što se čovjek odvažnije bori, kad je čvrsto odlučio, 
da ni pod koju cijenu ni uvjet ne smije i neće na- 
trag, Tada se naime moramo odvažno boriti u boju, 
inače ćemo sigurno poginuti posred boja, ako od- 
važnom borbom ne pobijedimo, budući da nam nema 

više uzmaka natrag. Zato veli Svetica: »Potrebno 
je, da započnemo sa stalnim pouzdanjem, da »će nam 
uspjeti pothvat (razmatranja i duhovnog boja), ne 
budemo li se mi sami dali pobijediti, A tu uostalom 
nema sumnje (da ćemo uspjeti), jer ako dobijemo 
(i samo) koji malen uspjeh (u razmatranju; a to ho- 
ćemo, ako ustrajemo usprkos suhoće i poteškoća), 
mi ćemo se i već time veoma obogatiti. Ne bojte se, 
da će nas pustiti da umremo od žeđe Gospodin, koji 
nas zove da pijemo iz toga vrela. To već rekoh, a 
rado bih reći i mnogo puta, jer lako klonu duhom 
oni, koji dobrote Gospodnje ne poznaju iz iskustva, 
sve, ako je poznaju vjerom, No. velika je korist, kad 
čovjek sam iskusi, kako prijateljski i darežljivo po- 
stupa (Gospodin) s onima, koju putuju ovim putem 
i kako im u neku ruku plaća sav potrošak,« 
Ustrajmo, dakle, prema Svetičinom savjetu, u raz- 
matranju, da se i u nama ostvari ona velika korist, 


kad čovjek sam na sebi iskusi, kako prijateljski i 


darežljivo s njima postupa Gospodin, 
»Dođite i kušajte, kako je sladak Gospodin« 
(Psalm 33.). “ 
O. D, Budrović 


Književnost 


Dr. theol, Josef Maria Nielen: »Ich glaube an die Aufer- 
stehung des Fleisches«. Freiburg im Breisgau 1941. Među 
temeljnim istinama naše sv. Vjere nalazi se i ona o uskr- 
snuću tijela. Ta je istina u Sv. Pismu jasno izrečena, a 
jasno je dokazuju i Sv. Oci iz prvih stoljeća kršćanstva. 
U ovoj knjizi sakupio je auktor svjedočanstva sv. Otaca i 
u lijepoj jasnoj formi stavio ih pred nas moderne ljude 
da se osvježimo na starim bistrim izvorima naše sv. Vjere. 
I zaista, on uspijeva. Dok nam materijalisti neprestano. 
irube kako sve ovdje na zemlji svršava — mi udišemo iz 

ove knjige pravi kršćanski duh i njegove utješljive svete 
nauke. — Knjiga se posebice preporučuje svećenstvu. Cijena 
je knjizi 2 RM., uvezano 2.60. 

Hilde Herrmann: »Marien Leben«; Ludwig A. Winters- 
wyl: »Auferstehung«; Hilde Herrmann: »Jiinger und Apo- 
stel«. Sve su te knjige iz »Kola slika« što ga izdaje Herder 
Freiburg im Breisgau. Svrha toga kola slika je u tom da 
uzgoji na jedan novi način naš duh. Da ga oplemeni ne 
opisivanjem već samim slikama. Svaka knjiga ima svoju 
temu. Tako ovdje »Marijin život«, »Uskrsnuće«, »Apostoli i 
učenici«. Donoseći slike mnogih auktora i uz nekoliko po- 
pratnih riječi svakoj slici mi oplemenjujemo ne samo duh 
i umjetnički ukus već također i naše poznavanje i pro- 
dubljivanje vjerskih istina, a na veoma lagan i tako reći 
zabavan mačin. Svaka knjiga sadrži 25 slika preko cijele 
stranice od tih 4—5 četverobojne i 6 stranica popratnog 
teksta. Slike su na finom umjetničkom papiru. Cijela knjiga 
pak ukusno opremljena. Dosada je izašlo 12 svezaka. Svaka 
knjiga stoji 1.25 RM. : A. S. 


Benedetti (Ivo, in G. Theol. Doctor), Ordo Judicialis > 


processus eanonici super nullitate matrimonii instruendi, 
iuxta instrucionem S. C. de sacramentis editam. Izdavala- 
čka kuća Marietti — Via Legnano 23. Torino (Italia). Auktor 
knjige »Ordo iudicialis« svima onima, koji se bave pravnom 
strukom, pogotovo onima, kojima je od prijeke potrebe, 
pružio je djelo velike vrijednosti. Iako je literatura crkve- 
nog prava dosta bogata, osobito na latinskom jeziku, ipak 

“nam je auktor ovog djela dao lijepi priručnik, sabravši u 
jedno sve što je potrebito znati o tako važnoj stvari, danas 
na osobiti način potrebnoj za vođenje procesa o nevalja- 
nosti jedne ženidbe. Djelo je tim vrijednije, što je pisac 
na takvom položaju, da je mogao uvidjeti sve što treba 
pri takvom poslu znati i imati pri ruci da se proces može 
voditi i sretno kraju privesti. : 

Od praktične vrijednosti će biti osobito službenicima 
suda, jer pisac sve čine i djelove procesa tako subordinirao, 
unašajući kanone i važne norme, da će suci bez ikakvog 
napora i truda moći da nađu sigurnu i pravnu normu u 
procesu. 

Zato se knjiga toplo preporuča svima pravnicima oso- 
bito službenicima biskupskih sudova. s 

P. Matheus Conte a Coronata O. M. C. (Doctor iuris 
can.) Institutiones iuris canonici ad usum cleri: Volum. I. 
i lI. Izdavalačka kuća Marietti — Via Legnano 23 — Torino 
(Italia). Pisac obrađuje u prvom i drugom dijelu Codicem . 
Junis canonici za kler_ u školama. U prvom dijelu tumači 
Normae Generales, De clericis, De religiosis, De laicis, a 
u drugom dijelu De rebus. Auktor, oslonivši se na mnoga 
druga djela koja tumače učenicima crkveno pravo i uočivši 
što im fali nastojao je, kako se razabire iz samog djela, 
ispuniti praznine koje su postojale. Tako nam pružio djelo, 
u kojem ćemo naći što tražimo i riješiti poteškoće, koje su 
nas mučile, i poslije nego smo prošli mnoge manuale. La- 
koća razlaganja, mekoća stila, preglednost, pružaju osobitu 
prednost djelu. Samo ime auktora garantira vrijednost 
knjige. i 

P. Matheus Conte a Coronata O. M. C.: Manuale prac- 
ticum luris disciplinaris et criminalis Regularium, Marietti 
-— Via Legnano 23 — Torino (Italia). Vještina piščeva pera 
pokazala se i u ovom dijelu crkvenog prava, naime gdje je 
govor o disciplinarnim i kriminalnim djelima redovnika. 
U djelu pisac obuhvata sve što u tom pogledu može tan- 
girati jednog redovnika. Kanon za kanonom raspravlja u 
pojedinim glavama svoga razlaganja, da djelo obuhvata 
sve i daje jednu harmoničnu cjelinu. Zato tko hoće da 
imade potpuni pregled iuris disciplinaris et criminalis Re- 
gularum neka posegne za knjigom spomenutog pisca. 

P. Matheus Conte a Coronata 0. M. C.: Interpretatio 
authentica codicis iuris canonici et circa ipsum Sauctae 
Sedis iurispruđentia 1916—1940. Od vremena, kad je Sveta 
Stolica izdala svoj zakonik pak do danas iskrsla su razna 
pitanja i poteškoće u tumačenju zbornika kanona. Sv. Sto- 
lica je postavila, netom je objelodanjen zakonik, komisiju 
koja će vjerno tumačiti pojedine kanone. Od godine 1916-40. 
spomenuta komisija protumačila je mnoga teška mjesta u 
zborniku i odgovorila na mnoga pitanja istoj postavljena. 
Pisac je sabrao sva riješenja i odgovore dotične komisije 
bilo da su dana službeno bilo privatno. Zato će svakome 
dobro doći koga interesira, jer mnoga mjesta u crkvenom 
zakoniku ne će pravo shvatiti bez naknadnih tumačenja, 
a koja se nalaze u ovoj kmjizi. Pisac ne uvrštava pojedina 
rješenja hronološkim redom kako su dana, već po kano- 

nima, što knjigu čini pristupačnom i da se odmah nađe 
što se traži. Kao što ostale knijige ovog pisca preporučamo, 
tako i ovu, bez koje nijedan pravnik crkvenog prava ne 
može biti. : 

Felix M. Cappello S. J.: Praxis Processualis. Marietti 
— Via Legnano 23 — Torino (Italia). Nema sumnje, da ne- 
tko izvede jedan proces, treba imati prakse. Budući da su 
processi uopće dosta teška stvar, to se zahtijeva dosta truda 
i napora. Zato su mnogi nastojali svojim kolegama u tome 
pomoći eda im stvar pojednostave i učine pristupačnom. 
Tako i P. Cappello daje na porabu priručnik, u kojem trak- 
tira u opće kako se vode crkveni procesi. 

Knjiga je potrebna biskupskim kurijama, učiteljima 
crkvenog prava i svima koji se bave crkvenim procesima. 
Nadasve se djelo odlikuje jasnoćom i lakoćom: razlaganja. 
Toplo se preporuča. ' 

J. Br. 

Dom Dr. Philippus Oppenheim O. S. B. INSTITUTIO- 
NES SYSTEMATICO-HISTORICAE IN SACRAM LITUR- 
GIAM, t. II. Tractatus de iure liturgico p. I. Notiones gene- 
rales et historicae, da legislatoribus liturgicis eorumque po- 
testate iuris liturgici dicundi; t. III, p. IL de lege scripta et 
non scripta; t. IV., p. IIL: de libris liturgicis deque iure ex 
eis manante; t. V.: introđuctio in scientam liturgicam, Ma- 
vietti, Torino 1939.-40. sveukupna cijena 53.— lit. Samo 
djelo zaslužilo bi opštirniju i temeljitu recenziju, nego što 
je može naš list donijeti. Naučno je to djelo profesora litur- 
gike na benediktinskom sveučilištu sv. Anselma u Rimu. 
Djelo dakle stručnjaka Benediktinca, koje hoće da zahvati 
temeljne naučne i historijske zasade liturgijske nauke. Svi 
prijatelji liturgije i liturgijskog pokreta bit će zahvalni 
učenom piscu na ovom temeljnom djelu o tako važnom i 
privlačivom predmetu. Osobito će dobro doći profesorima 
na teološkim učilištima kao i odgojiteljima, osobito u sje- 
meništima, a da ne govorimo o onima, koji sami hoće da 
shvate i proživljuju liturgiju. 


S dopustom Starješina. — Tiskara Braće Kralj, 
Zagreb, Ulica Pavla Radića 9. 

Dr. Kamilo Dočkal: POVIJEST OPĆEG CRKVENOG 
SABORA U FERRARI I FIORENCI, prigodom 500 obljet- 
nice sabora, Zgb 1940 ,str. 156, cij. 20 Kn. Dijelce posebno 
važno za sve prijatelje unionističkoga gibanja. Preč. Doč- 


“ kal je uistinu marljiva pčela kod nas, koja se sistematski 


bavi svim pitanjima istočnog raskola, pa i pokušajima sje- 
dinjenja. Plod toga rađa jest i ova knjižica, koja radi o po- 
kušaju sjedinjenja na spomenutom koncilu, koji između 
svih pokušaja imađe posebnu važnost. Važnost i sav hi- 
storijski razvoj koncila lijepo je i zanimivo prikazan. 

O. Leonard Bajić O. F. M: U DUHU KATOLIČKE 
OBNOVE, idejni prilog k proslavi 1300 godišnje veze hrvat- 
ske države sa svetom Stolićom, Šibenik 1940, str, 232, cij. 
30.— Kn. — VIič. O. Bajić, poznati naš duhovni pisac, ostaje 
uvijek dosljedan: obnova je. moguća samo u Kristu, prije 
svega individualna, a onda i kolektivna, katolička, društve- 
na. To treba naglasiti osobito u ovoj našoj jubilarnoj go- 
dini. Zato je i dao u štampu ovo svoje djelo u kojem je 
pokupio ranije radnje raštrkane po različitim časopisima. 
Najviše ih je priopćio u našoj reviji. Naši čitaoci već po- 
znaju solidnost i poniranje u dubinu našega pisca. Njima 
ga ne treba predstavljati i preporučivati. Oni će piscu biti 
zahvalni što je svoje bisere pokupio i pružio im ih u jednoj 
knjizi, gdje će se moći lakše mapajati na bistrim i čistim 
izvorima duhovnog bogatstva i života, koji je jedino pravi 
i sretni život. 

Dr. Dragutin Kniewald: Pastirsko Bogoslovlje, sv. IL: 
SVEĆENIČKA SLUŽBA, Zgb 1938, str. 160, cij. 55. Ovaj 
svezak radi o sakramentima, blagoslovinama i časoslovu, Gle- 
dajući stvar s praktičnog gledišta valjda jest najpodesnije, 
da se građa podijeli, kako je podijeljena u knjizi, ali s na- 
učnog gledišta nikako nije. Ono traži lučenje predmeta 
svake pojedine naučne discipline. A zbilja je začudno da 
na našem bogoslovskom fakultetu moralno-juridički traktat 
»De sacramentis« ne predaje moralista, nego pastoralista. 
Barem bismo na našem najvišem bogoslovnom učilištu mo- 
gli tražiti da se poštivaju objecta formalia pojedinih disci- 
plina. Neka nam se ne zamjeri ova opaska, ali držimo da 
to moramo naglasiti. Inače djelo u sebi, u našim prilikama 
pogotovo odlično dolazi čitavom svećenstvu, osobito pasto- 
ralnom, pa je od srca preporučujemo. S. B. 


NOVO! NOVO! 


U našoj nakladi »ISTINA« izišao je novi molitvenik- 
priručnik: 


»GOSPINA KRUNICA« 


priredio O, Jordan Viculin O, P. 


Svi štovatelji presv. Krunice, svi članovi krumičar- 
skih društava i bratovština naći će u njemu dugo oče- 
Kivani vodič za phivatnu, javnu i čisto liturgijsku pobož- 
nost. To je prava novost među molitvenicima. Gg. žup- 
nici i upravitelji kruničanskih društava i bratovština 
naći će u njemu sve, što se tiče osnivanja i vođenja tih 
društava. Ovaj molitvenik-priručnik plod je dugogodiš- 
njeg iskustva poznatog hrvatskog pučkog misijonara i 
organizatora kruničarskih društava. Cijena po komadu 
Kn. 25.— (s poštarinom). 


U istoj nakladi štampava se svake godine i 


KALENDAR 
GOSPINE KRUNICE 


za god. 1942. 


Već se razašilje po cijeloj domovini. Taj kalendar 
dostigao je jedno od najboljih mjesta među hrvatskim 
kalendarima. Ni ove godine nije ni najmanje zaostao 
opremom mi odličnim sadržajem, iako su prilike za izda- 
vanje veoma teške, Uza sve to kalendaru je cijena tek 
neznatno povišena. Budite uvjereni, da ćete si priuštiti 
duševni užitak, kad budete itali novi kruničarski kalen- 
dar. Cijena mu je s poštarinom Kn, 17.— (bez poštarine 
Kn. 15.3). 


Za molitvenik i kalendar obratite se ma: 


UPRAVA DOMINIKANSKE NAKLADE »ISTINA«, 
Zagreb-Maksimir, Kažotićev trg 4. 


